
Strategia de dezvoltare a industriei pe perioada pînă în anul 2015

În scopul creării unor condiţii favorabile dezvoltării sectorului industrial, precum şi în scopul majorării contribuţiei acesteia la dezvoltarea economică durabilă, prin Hotărârea Guvernului nr.1149 din 5 octombrie 2006 a fost aprobată Strategia de dezvoltare a industriei pe perioada pînă în anul 2015 (în continuare - Strategia).

Activităţile prevăzute în Planul de acţiuni pentru implementarea prevederilor Strategiei vin să contribuie la ajustarea cerinţelor şi priorităţilor de dezvoltare a sectorului industrial cu obiectivele stipulate în Programul de activitate al Guvernului ce ţin de schimbarea paradigmei de dezvoltare a ţării de la o economie bazată pe consum la o economie bazată pe investiţii, inovaţii şi competitivitate. Direcţiile prioritare care vor fi dezvoltate pînă în anul 2015 ţin de :

· Perfecţionarea cadrului normativ-legal destinat dezvoltării industriei;
· Optimizarea reformei structurale de gestionare a întreprinderilor din sectorul industrial;
· Sporirea competitivităţii întreprinderilor industriale prin stimularea creării parcurilor industriale, dezvoltarea procesului de inovaţii şi transfer tehnologic, impulsionarea procesului de implementare a sistemelor de management al calităţii; consolidarea utilizării tehnologiilor informaţionale şi dezvoltarea activităţii de antreprenoriat;
· Stimularea accesului întreprinderilor industriale pe piaţa externă şi extinderea prezenţei lor pe piaţa internă.
Activităţile întreprinse pe parcursul anului 2013 în conformitate cu priorităţile strategice 

Direcţia strategică I. Perfecţionarea cadrului normativ-legal destinat dezvoltării industriei
Stabilitatea macroeconomică a dezvoltării sectorului industrial poate fi asigurată prin creşterea ponderii industriei în Produsul Intern Brut cu minimum 6 % anual, ceea ce va permite crearea unui mediu favorabil pentru realizarea potenţialului industrial moldovenesc.

În acest context, pe parcursul I semestru al anului 2013 de către Guvernul Republicii Moldova, inclusiv ministerele şi instituţiile ramurale, au fost întreprinse acţiuni concrete, care vor contribui nemijlocit la reanimarea dezvoltării sectorului industrial al ţării.

Obiectivul: Crearea premiselor pentru stabilitatea macroeconomică

· crearea cadrului normativ stimulator pentru procesul de industrializare a ţării
Dezvoltarea ştiinţei şi inovaţiilor reprezintă factorul principal în promovarea unei politici industriale competitive, racordate la standardele europene. 
Competitivitatea sectorului industrial depinde, în mare parte, de gradul în care acesta este capabil să asimileze produse şi tehnologii moderne, să diversifice producţia şi exporturile. În acest sens, o preocupare majoră a Ministerului Economiei în anul 2013 a fost crearea premiselor necesare pentru implementarea cu succes a inovaţiilor şi asigurarea transferului de tehnologii în sectoarele economiei naţionale.

În aşa fel, a fost aprobată Strategia inovaţională a Republicii Moldova pentru perioada 2013-2020 „Inovaţii pentru Competitivitate” (Hotărîrea Guvernului nr. 952 din 27.11.2013), care constituie un prim pas în accelerarea dezvoltării sistemului inovaţional al ţării. Scopul Strategiei este de a asigura un cadru consistent de politici orizontale ce vor contribui la sporirea competitivităţii internaţionale a Republicii Moldova şi la edificarea unei economii bazate pe cunoaştere, prin dezvoltarea capitalului uman, prin consolidarea capacităţilor firmelor moldoveneşti de a absorbi, genera şi difuza inovaţii şi prin interconectarea mai strânsă a acestora cu centrele universitare şi de cercetare. Strategia adoptă o viziune modernă şi o abordare care reflectă plenar realităţile şi necesităţile actuale ale societăţii moldoveneşti, societate care dispune de capacităţi bune de asimilare, copiere, reproducere, re-inginerie şi optimizare a inovaţiilor existente, dar are încă puţine capacităţi de generare a inovaţiilor noi la scară globală.
Concomitent, întru susţinerea cercetărilor tehnologice şi inovaţiilor, precum şi a implementării elaborărilor inovaţionale executate la comanda sectorului real al economiei, pe parcursul anului de referinţă au fost  întreprinse acţiuni destinate dezvoltării instrumentelor de cofinanţare a elaborărilor de inovare, care presupun ca un instrument de cofinanţare  crearea capitalului venture.

Pentru realizarea acţiunii în cauză, cu suportul expertului în domeniu s-a elaborat Analiza impactului de reglementare (AIR) la proiectul de Lege privind fondurile cu capitalul de risc, care a fost aprobată de către Comisia pentru reglementarea activităţii de întreprinzător. 

Totodată, au fost elaborate propuneri la: Planul de acţiuni privind perfecţionarea cadrului normativ de activitate şi finanţare a sferei ştiinţei şi inovării; Planul de acţiuni de perfectare a cadrului juridic şi normativ de activitate şi finanţare a sferei ştiinţei şi inovării; Acordul de parteneriat între Guvern şi Academia de Ştiinţe a Moldovei pentru anul 2013; proiectul Strategiei de cercetare-dezvoltare pentru anii 2013-2020. 
Un instrument eficient de stimulare a investiţiilor şi reabilitare a dezvoltării sectorului industrial pe întreg teritoriul ţării sînt crearea parcurilor industriale, acestea servind în calitate de catalizator al procesului de trecere la noua viziune de dezvoltare economică, bazată pe export şi investiţii. În perioada vizată au fost desfăşurate activităţi aferente implementării prevederilor cadrului legislativ din domeniu. 
În acest sens, pe parcursul anului 2013 au continuat activităţile de dezvoltare şi perfecţionare a mecanismelor de creare şi funcţionare a parcurilor industriale, fiind operate modificări la Legea cu privire la parcurile industriale (Legea nr. 276 din 15.11.2013). Drept urmare, au fost eliminate unele neclarităţi cu care se confruntau părţile cointeresate în aplicarea legii respective, precum şi incluse prevederi ce ţin de locaţiunea, arenda şi înstrăinarea activelor din cadrul parcurilor industriale.

În acelaşi timp, întru crearea climatului investiţional favorabil pentru dezvoltarea parcurilor industriale, în deosebi la etapa iniţială de creare şi funcţionare a lor, s-a elaborat  proiectul de hotărîre de Guvern pentru completarea Anexei nr. 4 la Hotărîrea Guvernului nr. 127 din 08.02.2008 cu privire la măsurile de realizare a Legii nr. 438-XV din 28.12.2006 privind dezvoltarea regională în Republica Moldova,  prin care se propune acordarea unei anumite părţi din valoarea Fondului Naţional de Dezvoltare Regională pentru crearea infrastructurii tehnice şi de producţie a parcurilor industriale. 

În vederea creşterii atractivităţii investiţionale a sectorului industrial, pe parcursul anului 2013 au fost menţinute: cota zero a TVA şi scutirea de accize şi taxe vamale la mărfurile, serviciile destinate zonelor economice libere şi exportului; scutirea de TVA la serviciile destinate organizaţiilor din sfera ştiinţei şi inovării acreditate de Consiliul Naţional pentru Acreditare şi Atestare; scutirea de taxa vamală la mărfurile importate cu scopul efectuării investiţiilor capitale în cadrul şi în condiţiile Acordului de investiţii „Cu privire la Portul Internaţional Liber „Giurgiuleşti”; cota zero a TVA la serviciile prestate de întreprinderile industriei uşoare pe teritoriul Republicii Moldova în cadrul contractelor de prelucrare în regimul vamal de perfecţionare activă. 
· elaborarea programelor de dezvoltare a ramurilor/sectoarelor industriale prioritare
În scopul dezvoltării sectorului industriei alimentare, Ministerul Agriculturii şi Industriei Alimentare a elaborat următoarele proiecte de Programe, cum ar fi:

- Programul naţional de monitorizare a reziduurilor de pesticide şi a conţinutului de nitraţi în produsele alimentare de origine vegetală pentru anii 2014-2020;
- Programul de Dezvoltrare a Sectorului Horticol pentru anii 2013-2020; 
- Programul Agricultură Conservativă pentru anii 2013 – 2020;
- Programul de creştere şi ameliorare a ovinelor şi caprinelor în Republica Moldova pentru anii 2014 – 2020;

 - Programul de ameliorare a raselor de taurine crescute în Republica Moldova.

Obiectivul: Formarea potenţialului de cadre calificare
Procesul de dezvoltare al economiei, bazat pe cunoştinţe, în Uniunea Europeană şi în alte ţări dezvoltate, demonstrează că, actualmente cunoştinţele devin unul din cei mai importanţi factori de creştere a competitivităţii întreprinderilor. Totodată, dobîndirea cunoştinţelor, pregătirea specialiştilor care, din punct de vedere calitativ, să corespundă cerinţelor pieţei, reprezintă factori de importanţă majoră pentru întreprinderile din toate ramurile, îndeosebi pentru producţiile scientointensive şi tehnologic avansate. Astfel, Guvernul pe parcursul anului 2013 a întreprins o serie de acţiuni întru realizarea obiectivului stabilit. 

· perfecţionarea bazei legislative şi normative privind instruirea cadrelor pentru dezvoltarea antreprenoriatului
În scopul eficientizării sistemului de pregătire a cadrelor pentru antreprenoriat, în proiectul noului Cod al Educaţiei a fost propus un articol (art. 80) prin care se prevede promovarea activităţii de antreprenoriat şi care spune: „Instituţia de învăţămînt superior poate realiza activităţi de antreprenoariat, ce rezultă nemijlocit din scopul prevăzut în statutul instituţiei, sau alte genuri de activitate, în conformitate cu legislaţia în vigoare”.
În acelaşi timp, în conformitate cu prevederile Planului de activitate al Ministerului Educaţiei pentru anul de studii 2013-2014, politicile educaţionale în vederea promovării educaţiei economice a elevilor din învăţămîntul secundar general au constituit o dimensiune acţional-importantă, realizată prin:
(i) includerea în Planul-cadru pentru toate treptele din învăţămîntul preuniversitar a disciplinelor opţionale: Etica în afaceri, Protecţia consumatorului, Instruire antreprenorială, ABC-ul economic, Eu şi economia, Mini-firma şcolară, Spirit întreprinzător, Educaţia economică ş.a.;
(ii) monitorizarea calităţii procesului educaţional la disciplina de studii Educaţie civică, care include dimensiunea socială şi antreprenorială.

Astfel, antreprenoriatul este parte componentă a Curriculum-ului naţional în calitate de curs opţional recomandat de Ministerul Educaţiei. 

Prin intermediul Asociaţiei Obşteşti Junior Achievement Moldova (JA Moldova) pe parcursul anului 2013 acest curs a fost realizat cu succes în învăţămîntul preuniversitar. Obiectivele acestui parteneriat sînt cooperarea activităţilor în vederea motivării şi pregătirii tinerei generaţii pentru afirmarea cu succes în economia de piaţă.

Programele JA Moldova şi toate evenimentele educaţionale s-au desfăşurat în coordonare cu Ministerul Educaţiei.  JA Moldova pune la dispoţizia beneficiarilor (elevilor de 6-18 ani) 18 programe separate, respectiv: 6 programe pentru învăţămîntul primar, 6 programe pentru învăţămîntul gimnazial, 6 programe pentru învăţămîntul liceal.
La 29 noiembrie 2013, în conformitate cu Planul de activitate, Ministerul Educaţiei în parteneriat cu Asociaţia Obştească Junior Achievement Moldova a organizat ce-a de-a IV-a ediţie a activităţii republicane Profesionişti şi Debutanţi („Job Shadow Day” sau „O zi de lucu în umbră”) conform dispoziţiei Ministerului Educaţiei nr. 125 din 11.11.2013 la care au participat 125 elevi din 33 licee, din 16 raioane ale republicii. Această activitate oferă posibilitatea participanţilor de a se orienta cu o mai mare uşurinţă în alegerea carierei profesionale, inclusiv şi antreprenoriale.
Totodată, în formarea şi promovarea dimensiunii de educaţie antreprenorială realizată prin prisma conceptelor din economie este asigurată şi prin disciplina şcolară Educaţia civică şi orele de diregenţie, ambele cu statut de discipline obligatorii în Planul-cadru.
Curriculum-ul la disciplina Educaţie civică (1 oră-săptămînă în clasele V-XII), vizează formarea la elevi a competemţei specifice Valorificarea oportunităţilor de dezvoltare personală şi integrare socio-prefesională reuşită (treapta gimnazială) şi Aplicarea cunoştinţelor specifice domeniului civic în rezolvarea unor situaţii problematice, precum şi în analizarea oportunităţilor de creştere personală, dezvoltare pentru carieră şi de încadrare în cîmpul muncii (treaptă liceală). Competenţele specifice respective sînt formate prin asigurarea procesului educaţional la disciplină, utilizînd, preponderent, tehnologiile educaţionale interactive în baza următoarelor module:
(i) treapta gimnazială – Dezvoltarea personală şi ghidarea în carieră;
(ii) treapta liceală – Creşterea personală şi orientarea pentru carieră.
Curriculum-ul pentru cursul Educaţia financiară şi socială a fost elaborat sub egida Institutului de Ştiinţe ale Educaţiei şi realizat cu suportul organizaţiilor neguvernamentale: Centrul de dezvoltare creativă a copiilor şi adolescenţilor „Indigo” şi a CCF Moldova – Copil, Comunitate, Familie. Pe parcursul anului 2013,  cursul a fost implementat în 17 instituţii de învăţămînt preuniversitar din 7 raioane, încadrînd în programe 1148 elevi.
Pentru învăţămîntul secundar profesional, în temeiul Ordinului Ministrului Educaţiei nr. 861 din 29.08.2013, a fost aprobat pentru implementare curriculum-ul modular şi suportul de curs la disciplina Bazele Antreprenoriatului, de la 1 septembrie 2013, în grupele profesionale şi de meserii, în toate instituţiile de învăţămînt secundar profesionale, cu durata cursului de 120 de ore.
De la 1 septembrie 2013 Curriculum-ul a fost implementat în 67 de instituţii de învăţămînt secundar profesional şi 8 colegii cu profil agricol.

· conectarea instituţiilor de învăţămînt superior din Republica Moldova la circuitul academic internaţional şi facilitarea participării managerilor întreprinderilor la programele europene şi internaţionale de instruire şi schimb de experienţă
Întru realizarea obiectivului privind conectarea instituţiilor de învăţămînt superior din ţară la circuitul academic internaţional,  în anul 2013 Republica Moldova a cîştigat 10 proiecte TEMPUS, în valoare de 3,25 milioane EURO. Pe parcursul anului 2013, instituţiile de învăţămînt superior au participat în proiectele Programului TEMPUS, care prevăd cooperarea interuniversitară şi crearea reţelelor universitare în vederea reformării sectorului învăţămîntului superior.
Republica Moldova oferă cetăţenilor străini în cadrul Programului CEEPUS 100 de luni/burse anual şi acelaşi număr de burse este disponibil pentru studenţi/cercetători/profesori din Republica Moldova pentru instruiri/stagii în centre universitare din Europa centrală şi de Sud-Est. În anul de studii 2013, au beneficiat de program 61 de persoane. 
Oficiul Naţional CEEPUS, pe parcursul anului 2013 a organizat circa 10 traininguri de instruire în cadrul instituţiilor de învăţămînt din ţară.
În anul 2013 a continuat implementarea Programului CE Erasmus Mundus în care sînt acceptaţi anual  5 candidaţi moldoveni pentru burse de master în centre universitare europene. În cadrul Programului Erasmus Mundus Action II în anul 2013 instituţiile de învăţămînt din ţară au implementat 15 proiecte, la care participă în diverse reţele universitare 11 universităţi din ţară, beneficiind de burse de mobilitate de scurtă durată, circa 180 persoane pentru sistem anual.
Totodată, în anul 2013, Republioca Moldova a iniţiat implementarea Programului Comisiei Europene e-Twining, care este axat pe formarea continuă a cadrelor didactice din învăţănîntul preuniversitar prin crearea reţelelor on-line şi realizarea proiectelor didactice comune. Astfel, în anul 2013 au fost realizate următoarele activităţi:
- 166 de profesori au fost înregistraţi pe platforma programului;

- 79 de instituţii de învăţămînt preuniversitar participante;

- 36 de proiecte didactice desfăşurate (obiectivul pentru anul 2013 a fost de 15 proiecte).

Actualmente, instituţiile de învăţămînt superior întreţin relaţii de colaborare cu instituţiile din afara ţării în baza a circa 600 acorduri de colaborare interuniversitare.

Cadrele didactice din Republica Moldova au beneficiat de formări şi în cadrul Programului CoE Pestalozzi – 10 cadre din sistemul educaţiei.

· perfecţionarea procesului de pregătire profesională şi adaptarea curriculumui la noile necesităţi şi standarde de pe piaţa muncii 

Formarea iniţială şi continuă a cadrelor de muncitori calificaţi se realizează în instituţiile de învăţămînt secundar profesional. În vederea realizării obiectivului de dezvoltare a unui sistem de formare profesională, orientat spre asigurarea cu resurse umane competitive, conform necesităţilor curente ale pieţei forţei de muncă, au fost întreprinse măsuri de relansare şi renovare a învăţămîntului vocaţional. 
Obiectivele generale ale procesului educaţional în învăţămîntul secundar profesional şi mediu de specialitate constau în consolidarea relaţiilor cu mediul de afaceri pentru îmbunătăţirea calităţii formării profesionale şi satisfacerea cerinţelor pieţei muncii, diminuarea decalajului dintre formarea profesională din instituţiile de învăţămînt şi mediul de afaceri.
În scopul reconceptualizării sistemului de învăţămînt secundar profesional şi mediu de specialitate prin formarea unui sistem unic de formare profesională – învăţămîntul vocaţional/tehnic, au fost elaborate şi aprobate prin Hotărîrea Guvernului nr. 97 din 01.02.2013 Strategia de dezvoltare a învăţămîntului vocaţional/tehnic pentru anii 2013-2020 şi Planul de acţiuni pentru implementarea acesteia.  
Elaborarea Strategiei a reieşit din necesitatea planificării strategice a procesului de dezvoltare a sectorului educaţiei vocaţional/tehnice, pentru consolidarea reformelor demarate în învăţămîntul vocaţional/tehnic şi asigurarea modernizării continue a sistemului respectiv.

Obiectivul general al Strategiei este modernizarea şi eficientizarea învăţămîntului vocaţional/tehnic, în vederea sporirii competitivităţii economiei naţionale prin pregătirea forţei de muncă competente şi calificate, în corespundere cu cerinţele actuale şi viitoare ale pieţei muncii.
Totodată, Strategia prevede asigurarea formării profesionale în învăţămîntul vocaţional/tehnic bazată pe competenţe şi racordarea acesteia la cerinţele pieţei muncii, astfel încît angajarea în cîmpul muncii să crească cu 10 % în anul 2020 faţă de anul 2013, pentru absolvenţii învăţămîntului mediu de specialitate şi cel secundar profesional.

În perioada de gestionare, a fost actualizat Nomenclatorul meseriilor (profesiilor) pentru instruirea şi pregătirea cadrelor în învăţămîntul secundar profesional, aprobat prin Hotărîrea Guvernului nr. 1421 din 18.12.2006, prin includerea a 2 meserii noi (montator utilaj şi sisteme tehnico-sanitare şi electrician-electronist auto).
În anul 2013 au fost efectuate completări la Nomenclatorul meseriilor (profesiilor) pentru instruirea şi pregătirea cadrelor în învăţămîntul secundar profesional prin includerea a 2 meserii noi: fermier specializat în creşterea diferitor culturi agricole şi montator dispozitive şi aparate radioelectronice.
Concomitent, au fost aprobate prin Ordin comun al Ministerului Educaţiei şi Ministerului Muncii Protecţiei Sociale şi Familiei 6 standarde ocupaţionale la meseriile: viticultor, zugrav, cofetar, lăcătuş-instalator tehnică sanitară, pietrar-zidar, fierar betonist. S-a propuse pentru pilotare curricula modulară la meseriile: bucătar, electrogazosudor-montator, viticultor, lăcătuş instalator tehnică sanitară, electromontator la repararea şi întreţinerea utilajului electric. 

Pe parcursul anului 2013 au fost armonizate programele de studii la disciplinele de specialitate pentru 75 de meserii din 11 domenii ocupaţionale. În baza acordului cu Uniunea Europeană, a fost acceptat Proiectul de Asistenţă Tehnică, în valoare de 5 mln. Euro pentru elaborarea şi implementarea reformei în învăţămîntul vocaţional (pentru anul 2013).
În acelaşi timp, în conformitate cu Hotărîrea Guvernului nr. 483 din 03.07.2013 „Cu privire la modificarea anexei nr. 1 la Hotărîrea Guvernului nr. 312 din 27 mai2013”, au fost excluse planurile de înmatriculare pentru liceele profesionale şi transferate locurile de înmatriculare la şcolile rpfesionale, în legătură cu nevalidarea experimentului de instruire în liceele profesionale.
Au fost elaborate şi definitivate actele normative ce descriu cerinţele locului de muncă care vor sta la baza elaborării standardelor pentru pregătirea profesională a forţei de muncă conform cerinţelor angajatorului şi vor fi utilizate în procesul de recunoaştere şi certificare a abilităţilor profesionale, obţinute peste hotare de către migranţii reîntorşi în ţară.
Astfel, au fost examinate şi promovate spre aprobare 6 standarde ocupaţionale la meseriile muncitoreşti, elaborate de către Comitetele sectoriale în formarea profesională, cum ar fi:

- Zugrav; Lăcătuş – instalator tehnică sanitară; Viticultor; Cofetar, publicate în Monitorul Oficial al Republicii Moldova nr. 49-55 din 8 martie 2013;

- Fierar – betonist; Pietrar – zidar, publicate în Monitorul Oficial al Republicii Moldova nr. 262 – 267 din 22 noiembrie 2013.

· pregătirea prin rezidenţiat a specialiştilor în domeniul tehnologiei industriale a medicamentelor, la cererea întreprinderilor farmaceutice
Industria farmaceutică în Republica Moldova la momentul actual se află în proces de dezvoltare ascendentă. Numărul întreprinderilor de fabricaţie a medicamentelor şi gazelor medicinale pe parcursul I semestru al anului 2013 a atins cifra de 27 de întreprinderi, inclusiv 2 producători de gaze medicinale: SA „Mezon” şi ÎCS „Spica-VYI” SRL. În acest context, s-a intensificat necesitatea pregătirii specialiştilor prin rezidenţiat în domeniul tehnologiilor industriale a medicamentelor, fapt ce va fi efectuat la cererea întreprinderilor farmaceutice.
În cadrul întreprinderilor farmaceutice industriale sînt create 949 locuri de muncă, dintre care 76 farmacişti, 10 laboranţi farmacişti, 35 chimişti, 41 medici, 376 angajaţi cu alte calificări şi personal auxiliar – 411 unităţi. Conform datelor din Nomenclatorul de stat al medicamentelor, din cifra totală de înregistrări care constituie 747 medicamente, producătorii locali au înregistrat 127 denumiri de medicamente, dintre care – 28 (sau 22,05 %) sînt din grupa medicamentelor esenţiale. 
În perioada anului 2013, au fost publicate în Monitorul Oficial Ordinele Ministerului Sănătăţii nr. 309 din 26.03.2013 „Cu privire la aprobarea Regulilor de bună practică de fabricaţie a medicamentelor de uz uman”, nr. 192 din 28.02.2013 „Cu privire la cerinţele către specificaţiile de calitate a medicamentelor în Republica Moldova” şi nr. 24 din 04.04.2013 „Cu privire la aprobarea Ghidului privind buna practică de fabricaţie a medicamentelor”. 

· crearea şi susţinerea incubatoarelor/centrelor de dezvoltare a afacerilor pentru întreprinderile mici şi mijlocii şi a capacităţii instituţionale a acestora
Întru asigurarea dezvoltării infrastructurii de susţinere a ÎMM-urilor, cu suportul financiar al Uniunii Europene, prin Matricea de politici pentru Programul de suport sectorial „Stimularea Economică în Zonele Rurale” au fost lansate lucrările de creare a reţelei de incubatoare de afaceri în Republica Moldova. Conform prevederilor Legii bugetului de stat pentru anul 2013, pentru dezvoltarea reţelei incubatoarelor de afaceri sînt prevăzute alocaţii bugetare în sumă de 10,2 mil. lei. Pentru anul 2014 sînt prevăzute alocaţii bugetare în sumă de 15,0 mil. lei.
Incubatorul de afaceri are rolul de susţinere a întreprinderii mici sau mijlocii în dezvoltarea afacerii, pînă cînd întreprinderea ajunge la un nivel de stabilitate, autonomie şi părăseşte incubatorul, astfel aceasta are şanse mai mari de a face faţă mediului concurenţial. În cadrul incubatorului, întreprinderile beneficiază de birouri dotate şi echipate, servicii de consultanţă, precum şi susţinere financiară pentru plata utilităţilor, internetului, chiriei, etc. De asemenea, în cadrul incubatoarelor de afaceri sunt organizate instruiri, cursuri de pregătire şi este acordată asistenţă în planificarea afacerii şi scrierea proiectelor pentru a atrage finanţare externă. Pe teritoriul ţării, la momentul actual funcţionează 6 incubatoare de afaceri. În total, în cadrul incubatoarelor de afaceri activează 86 de întreprinderi, 31 fiind fondate/administrate de femei. Întreprinderile incubate au creat 368 de locuri noi de muncă. De asemenea, menţionăm că la 16 decembrie 2013 a fost constituită Reţeaua Incubatoarelor de Afaceri din Moldova (RIAM), acordul fiind semnat de 6 incubatoare de afaceri.
· Incubatorul de Afaceri din Soroca: activează 15 întreprinderi, 3 dintre care sunt fondate / administrate de femei. Întreprinderile incubate au creat 130 locuri de muncă, dintre care 75 (44%) sunt destinate femeilor.

· Incubatorul de Afaceri din Ştefan-Vodă: sunt incubate 15 IMM-uri dintre care 5 sunt fondate / administrate de femei. Au fost create 63 locuri de munca, inclusiv 52% pentru femei.
· Incubatorul de Afaceri din Leova: activează 16 IMM-uri dintre care 7 sunt fondate / administrate de femei. Au fost create 47 locuri de muncă, inclusiv 51% pentru femei.

· Incubatorul de Afaceri din Rezina: sunt incubate 15 companii, dintre care 6 sunt fondate / administrate de femei. Ca rezultat au fost create 44 locuri de munca, dintre care 55% sunt pentru femei.

· Incubatorul de Afaceri Sîngerei: activează 14 întreprinderi, dintre care 6 sunt fondate/ administrate de femei. Au fost create 53 locuri de munca, inclusiv 30% - pentru femei.  
· Incubatorul de Afaceri din Coşniţa, r. Dubăsari: activează 11 întreprinderi dintre care 4 sunt fondate/ administrate de femei. Au fost create 31 locuri de munca, dintre care 20% sunt pentru femei.  
În acelaşi timp, în anul 2013 au demarat activităţile de constituire a două Incubatoare de Afaceri noi fiind semnate 2 acorduri de colaborare între Organizaţia de Dezvoltare a Intreprinderilor Mici şi Mijloacii şi autorităţile publice locale din  Ceadîr-Lunga şi Nisporeni. Rolul şi avantajele unui Incubator de afaceri au fost mediatizate în cadrul celor 4 sesiuni la care au participat reprezentanţii primăriilor, ONG, consilierilor locali, mediului de afaceri, inclusiv tinerilor potenţiali beneficiari ai serviciilor ce vor fi oferite de incubatoare.

Direcţia strategică II. Optimizarea reformei structurale de gestionare a întreprinderilor din sectorul industrial

· implementarea principiilor administrării corporative la întreprinderile de stat
Întru asigurarea implementării principiilor administrării corporative la întreprinderile de stat au fost instituie consilii în:
· 11 societăţi pe acţiuni cu cotă de participare a statului;

· 7 întreprinderi de stat.

· diminuarea prezenţei statului în sectoarele cu grad înalt de concurenţă, în special prin deetatizarea cotei statului în companiile din aceste sectoare
În scopul diminuării prezenţei statului în sectoarele cu grad înalt de concurenţă, pe parcursul perioadei gestionare a fost solicitată informaţia privind activitatea economico-financiară a întreprinderilor supuse privatizării pentru anul de gestiune 2013, întru perfectarea dosarelor de privatizare.
Concomitent, s-au elaborat profilurile întreprinderilor de stat şi a societăţilor pe acţiuni cu cota majoritară de stat. Totodată, s-a organizat evaluarea bunurilor întreprinderilor de stat, supuse privatizării. 

În perioada de referinţă au fost expuse la privatizare 12 bunuri din domeniul industriei, fiind privatizate acţiunile statului din 1 societate pe acţiuni (SA „Armo Beton”). Actualmente este în stadiu de elaborare planul de acţiuni pentru fiecare bun în parte.

· elaborarea, în baza analizei permanente a activităţii întreprinderilor de stat şi societăţilor pe acţiuni cu capital majoritar de stat, a programelor de dezvoltare, inclusiv a programelor investiţionale
În scopul efectuării analizei permanente a activităţii întreprinderilor de stat şi societăţilor comerciale cu capital majoritar de stat, anual se elaborează planurile de afaceri pe termen scurt şi termen lung unde sînt stipulate programele de dezvoltare ale acestora, precum şi programele investiţionale.

De asemenea, anual, managerii întreprinderilor stabilesc obiective de activitate a întreprinderii, care sînt coordonate cu instituţiile de resort. 

Direcţia strategică III: Sporirea competitivităţii întreprinderilor industriale
Obiectivul: Stimularea creării parcurilor industriale 

· crearea reţelei de parcuri industriale, în special în zonele adiacente frontierei, pentru încurajarea integrării întreprinderilor autohtone în lanţurile tehnologice internaţionale de producere
În scopul utilizării, instrumentelor inovative asupra organizării businessului, prin funcţionarea parcurilor industriale pe întreg teritoriul ţării, pe parcursul anului 2013 s-a prelucrat modalitatea de creare a parcurilor industriale în trei regiuni ale ţării: regiunea de Nord – parcul industrial Edineţ şi parcul industrial „Răut”; regiunea de centru – parcul industrial Hînceşti, CAAN, La Triveneta Cavi Development, regiunea de sud – parcul industrial Cania.

Pornind de la obiectivul de creare a reţelei de parcuri industriale pe întreg teritoriul ţării, au fost dezvoltate capacităţile parcurilor industriale deja existente şi create unele parcuri noi. Astfel:

· a fost acordat titlu de Parc Industrial S.A. „Răut”,
, mun. Bălţi, specializat în fabricarea de maşini şi echipamente, producerea echipamentelor electrice şi electronice. Mărimea totală a investiţiilor preconizate pentru realizarea acestui proiect se cifrează la cca 25 mil. Euro, inclusiv, pentru renovarea infrastructurii tehnice şi de producţie care urmează să fie racordată la parcul industrial, pentru construcţia/renovarea imobilelor de producţie de către viitorii rezidenţi ai parcului. Realizarea acestui proiect va duce la relansarea economică a regiunii şi renovarea platformei industriale bazată pe tehnologii inovatoare şi de competitivitate; crearea a 1300 locuri de muncă; sporirea veniturilor la buget cu cca 3,2 mil. lei anual, etc.

· a fost acordat titlu de Parc Industrial SA „CAAN”
, or. Străşeni, specializat în producerea articolelor din metal, utilajului frigorific, utilajului pentru vinificaţie şi ambalare, etc. Volumul total al investiţiilor pentru crearea şi reabilitarea infrastructurii de producţie a parcului industrial este preconizat în sumă de 27 mil. Euro. Crearea parcului va avea un impact direct asupra creşterii nivelului de industrializare a regiunii, prin oferirea a 800 locuri noi de muncă, sporirea defalcărilor la buget cu peste 40 mil lei/anual, etc. 

· a fost acordat titlu de Parc Industrial SRL „Eco Garant”
, or. Edineţ. Proiectul investiţional presupune investiţii de 25 mil. Euro în construcţia unei fabrici de producere a sucului concentrat din fructe şi legume, dar şi crearea a cel puţin 1000 de locuri de muncă permanente şi sezoniere. Crearea parcului industrial va avea un impact economic pozitiv atât la nivel local, cât şi regional, compania declarându-şi intenţia de a încheia contracte cu 120 de producători autohtoni pentru achiziţionarea materiei prime;

· a fost acordat titlu de Parc Industrial SRL „La Triveneta Cavi Development”
, or. Străşeni, specializat pe producerea cablurilor de tensiune joasă şi medie, producerea fibrelor optice, etc. Volumul total al investiţiilor pentru crearea şi dezvoltarea infrastructurii tehnice şi de producţie a parcului industrial este preconizat în sumă de cca 25 mil. Euro. Crearea parcului industrial va avea un impact nemijlocit asupra dezvoltării economice şi creşterea nivelului de industrializare a ţării, inclusiv prin majorarea volumului producţiei industriale cu 51 mil. Euro/an, crearea a cel puţin 1000 locuri de muncă, etc.

· elaborarea studiilor de fezabilitate destinate creării parcurilor industriale în regiuni în colaborare cu autorităţile publice locale
Întru realizarea studiilor de fezabilitate elaborate, pe parcursul anului gestionar, s-au desfăşurat şedinţe de lucru în regiuni cu participarea autorităţilor locale în vederea identificării acţiunilor prioritare destinate implementării studiilor de fezabilitate, în scopul creării  parcurilor industriale în centrele raionale Cantemir, Căuşeni, Hînceşti şi Edineţ. 

Astfel, au fost elaborate şi coordonate cu autorităţile publice locale Planurile de măsuri privind crearea a 4 parcuri industriale în aceste centre raionale. 

Ulterior s-au elaborat 3 proiecte de decizii cu privire la crearea parcului industrial „Cania”, care au fost transmise Consiliului oraşului Cantemir, s-au discutat problemele ce ţin de fondarea întreprinderii administratoare, de luare a deciziilor respective de către Consiliile implicate în realizarea acestui proiect.

Ca urmare, a fost luată decizia, de comun cu Primăria s. Şaltoianca, de a realiza proiectul de creare a parcului industrial în s. Şaltoianca, fiind identificat terenul respectiv, care este amplasat în preajma căii ferate. În scopul realizării proiectului nominalizat a fost ajustat Planul de măsuri privind crearea PI „Cantemir”.
Ce se referă la PI Edineţ”, au fost efectuate investigaţiile pedologice a terenului destinat creării parcului şi a procesului de elaborare a Dosarului cadastral. În coordonare cu autoritatea locală s-a elaborat Planul investiţional, inclusiv proiectul tehnic, care a trecut concursul la Agenţia de Dezvoltare Regională Nord şi s-a inclus în Documentul unic de Program pentru anul 2013-2015 ce ţine de conectarea Parcului Industrial „Edineţ” la infrastructura de acces şi utilităţi publice. Mijloacele financiare necesare pentru realizarea acestui proiect vor fi alocate începând cu anul 2014. S-au examinat modalităţile de fondare sau selectare a întreprinderii administratoare a parcului industrial.

· atragerea investiţiilor în scopul creării şi dezvoltării parcurilor industriale pe întreg teritoriul ţării
În scopul atragerii potenţialilor investitori şi a rezidenţilor în cadrul parcurilor industriale create, precum şi întru fortificarea procesului de fondare a parcurilor industriale noi, pe parcursul anului 2013 s-a prelungit procesul de diseminare prin intermediul ambasadelor Republicii Moldova peste hotare, Camerei de Comerţ şi Industrie, ambasadelor străine acreditate în Republica Moldova, Organizaţiei de Promovare a Exportului a broşurelor şi pleantelor informaţionale elaborate în baza studiilor de fezabilitate.

Totodată, s-a elaborat Ghidul industrial al Republicii Moldova, care are menirea să contribuie la dezvoltarea industrială a republicii prin implicarea investitorilor străini şi locali. Ghidul în cauză conţine informaţia privind dezvoltarea sectorului industrial pe parcursul ultimilor 10 ani, privind regimul favorabil pentru investiţii creat în ţară. În afară de aceasta, în ghid este prezentată harta potenţialului industrial în plan regional, cu indicarea întreprinderilor cu capital străin, parcurilor industriale şi zonelor economice libere, precum şi hărţile de electrificare şi gazificare a republicii. 
Un factor esenţial în procesul de mediatizare a atractivităţii dezvoltării teritoriului prin crearea parcurilor industriale, clusterilor în diferite domenii, parcurilor ştiinţifico-tehnologice ca instrumente de promovare şi dezvoltare a antreprenoriatului inovaţional, este familiarizarea la direct a agenţilor economici şi a reprezentanţilor administraţiei publice locale cu oportunităţile oferite de prevederile Legii cu privire la parcurile industriale, legislaţia inovaţională, etc. 

În acest context, în perioada gestionară au fost efectuate vizite de lucru în centrul raional Basarabeasca  în scopul informării şi consultării mediului de afaceri, ca potenţiali investitori, privind etapele de creare a parcurilor industriale, avantajele pentru teritoriu, facilităţile acordate în cadrul parcului, etc.

· monitorizarea activităţii parcurilor industriale create
Paralel cu perfecţionarea cadrului legislativ-normativ în domeniul creării parcurilor industriale, în perioada gestionară s-a prelungit activitatea destinată atragerii investiţiilor şi a rezidenţilor în parcurile industriale existente. 
Astfel, la data de 01.10.2013 erau lansate 7 parcuri industriale, precum: PI „Tracom”, mun. Chişinău; PI „Bionergagro”, or. Drochia; PI „Cimişlia”, or. Cimişlia; PI „Răut”, mun. Bălţi; PI „CAAN” şi PI SRL „La Triveneta Cavi Development”, or. Străşeni; PI „Edineţ”, or. Edineţ. Potrivit studiilor de fezabilitate elaborate, pentru crearea infrastructurii tehnice şi de producţie sunt preconizate investiţii de 158,4 mil. Euro şi vor genera crearea a 6436 locuri de muncă.

Numai în perioada ianuarie – septembrie 2013 în cadrul parcurilor industriale au fost efectuate investiţii în construirea şi dezvoltarea infrastructurii tehnice şi de producţie în sumă totală de circa 60 mil. lei. În acelaşi timp, agenţii economici care desfăşoară activităţi de antreprenoriat în parcurile respective au obţinut venituri din vînzări în mărime de 145,7 mil. lei. La data de 01.10.2013 în cadrul parcurilor industriale activau circa 900 persoane. 

Conform proiectelor investiţionale, rezidenţii parcurilor industriale şi-au asumat angajamente investiţionale în valoare totală de circa 1394,1 mil. lei, dintre care au realizat, pînă la data de 1.10.2013, investiţii în volum de 90,8 mil. lei, sau 6,5 % din total investiţii declarate. În prezent majoritatea rezidenţilor se află la fazele iniţiale de implementare a proiectelor investiţionale declarate. Pe parcursul perioadei de activitate de la obţinerea titlului de parc industrial, în vederea realizării proiectelor au fost întreprinse un şir de măsuri, precum: formarea bunurilor imobile, elaborarea şi coordonarea proiectelor tehnice, obţinerea certificatelor de urbanism, etc.

•
P.I. „Bioenergagro”, or. Drochia (HG nr.1172 din 21.12.2010). 

SRL „Bioenergagro”, întreprinderea administratoare a Parcului Industrial „Bioenergagro”, începând cu luna august a.c. au iniţiat lucrările de construcţie a infrastructurii tehnice şi de producţie a parcului, care urmează a fi finalizate în decurs de 15 luni. În prezent, se duc lucrări de decopertare a stratului fertil de sol de pe suprafaţa terenului destinat parcului industrial. Costul acestor lucrări  se cifrează la cca. 73,5 mln lei (sau 4,2 mln. Euro), doar în lunile august-septembrie a.2013, în acest scop, sau cheltuit 17,5 mln lei. Termenul limită de executare a lucrărilor este preconizată luna februarie 2014.

· P.I. „Tracom”, mun. Chişinău (HG nr.440 din 16.06.2011)
Pe parcursul perioadei de activitate a PI „Tracom”, s-au desfășurat 16 concursuri de selectare a rezidenților și a proiectelor investiționale, inclusiv, 8 concursuri în 9 luni a.2013. La situația de 01.10.2013 în cadrul PI „Tracom”, s-au înregistrat în calitate de rezidenți ai parcului 30 agenți economici, inclusiv, 9 întreprinderi în perioada de gestiune.

Pînă la finele anului 2013  în cadrul PI „Tracom”, rezidenții au realizat investiții în volum de 73 352,3 mii lei sau 23% din suma totală planifica (319 103 mii lei), au creat 308 locuri de muncă și au realizat producție în sumă de 206 451,0 mii lei. Doar în 9 luni a.2013, s-au efectuat investiţii în mărime de 35 264,2  mii lei, din care, 24 880,2 mii lei în achiziția clădirilor, construcții speciale, renovarea clădirilor și 10 384,0 mii lei în achiziții de mașini și utilaje. Totodată, au fost create 35 locuri de muncă și realizate mărfuri în sumă de 102 206, 0 mii lei. 

SA „Tracom”, întreprinderea administratoare a PI „Tracom”, pe parcursul perioadei de gestiune a întreprins un șir de acțiuni pentru dezvoltarea și funcționarea acestui parc, precum: centralizarea sistemului de control și acces pentru toate punctele de acces ale parcului; pregătirea încăperilor construcțiilor pentru viitorii rezidenți; modernizarea staţiei de telefonie digitală şi dezvoltarea reţelei de telecomunicaţie; darea în exploatare a traseului conductei de gaze naturale; modernizarea etajului III şi instalarea terasei în blocul administrativ; amenajarea teritoriului parcului: asfaltarea drumurilor principale de acces; expertiza proiectului de reconstrucţie a reţelei de cale ferată etc.

Pentru următoarea perioadă se planifică de a întreprinde așa acțiuni, cum ar fi: eliberarea/pregătirea terenului aferent construcțiilor destinate viitorilor rezidenți; salubrizarea sistemului de canalizare; racordarea rezidenţilor la sistemul central de aprovizionare cu apă şi gaze naturale; restabilirea reţelelor electrice; finisarea amenajării aleii centrale şi terasei blocului administrativ; dezvoltarea sistemului de supraveghere şi telecomunicaţie a parcului industrial.

•
P.I. „Cimişlia”, or. Cimişlia (HG din nr. 797 din 28.10.2011).
Pînă în prezent, în cadrul Parcului Industrial „Cimişlia” s-a înregistrat în calitate de rezident doar un singur agent economic. Acesta  va desfășura activitate în domeniul producerii asfaltului cu utilizarea tehnologiilor şi utilajelor moderne germane. Volumul preconizat de producere a întreprinderii este de 3 mii tone de asfalt/ zi.

Suplimentar remarcăm, că conform Documentului unic de program pentru anii 2013-2015 (aprobat prin HG 933/2012), s-a selectat pentru finanțare din Fondul Național de Dezvoltare Regională crearea infrastructurii tehnice  și de producție a Parcului Industrial ”Cimișlia”. Potrivit proiectului tehnic valoarea totală a acestuia se estimează la cca 70 mln lei. Finanţarea lucrărilor este prevăzută pentru anul 2014.

Concomitent, s-au întreprins măsuri în vederea atragerii potențialilor investitori, rezidenți ai parcului industrial. În rezultat s-a identificat un agent economic care și-a manifestat interesul de a desfășura activitatea sa în cadrul parcului industrial. Conform proiectului investițional, acesta preconizează de a activa în domeniul producerii ambalajului pentru produsele agricole, și totodată, procesarea și ambalarea acestora. În rezultat vor fie efectuate investiții de cca 300 mii lei și crearea a cel puțin 20 locuri de muncă. În acelaşi timp, se va organiza și desfășura concursul pentru selectarea rezidenților și proiectelor investiționale pentru PI „Cimișlia”.

•
PI ”CAAN”, or. Strășeni (HG nr.451 din 28.06.2013). 

Pe parcursul perioadei de gestiune, de către SA „CAAN”, întreprinderea administratoare a PI „CAAN”,  s-a  întreprins un șir de acțiuni în vederea creării infrastructurii tehnice și de producție a parcului industrial, precum: construcţia reţelei externe de canalizare pentru racordarea sistemului de canalizare a PI; procurarea unui tronson de cale ferată pentru crearea infrastructurii de transport feroviar a mărfurilor rezidenţilor PI, pentru care, s-au cheltuit 1624,0 mii lei. 

La momentul de faţă, două companii italiene ce activează în domeniile producerea articolelor din metal,  utilajului pentru vinificaţie şi ambalare şi-au manifestat interesul de a-şi disloca producerea în cadrul parcului industrial. Totodată, s-a ajuns la un acord prealabil cu întreprinderea „Grip-Engineering” din Germania, specializată în producerea mașinilor cu programare numerică, privind plasarea investiţiilor în parc. 

Pentru următoarea perioadă se preconizează elaborarea Proiectelor tehnice pentru sistemul de alimentare cu apă, canalizare internă; aprovizionare cu gaze.

•
P.I. „Răut”, mun. Bălţi (HG nr. 526 din 11.07.2013).

În luna septembrie a.c. s-a desfășurat primul concurs de selectare a rezidenților și proiectelor investiționale pentru PI „Răut”. În rezultat, s-au selectat și înregistrat în calitate de rezidenți 2 agenți economici, care şi-au asumat angajamente investiţionale în sumă  de circa 25,1 mln lei şi angajamente privind crearea a 173 locuri de muncă. Pe parcursul perioadei de gestiune aceștia, au înregistrat un venit din vânzări în sumă de 12,8 mln lei și au efectuat investiții în sumă de 954,3 mii lei.  În rezultat au achitat impozite și taxe în sumă de 2,7 mln lei.

În lunile august-septembrie 2013, SA „Răut” , întreprinderea administratoare a PI „Răut”,  în vederea dezvoltării acestui parc a întreprins  un șir de măsuri, cum ar fi:  elaborarea Planului de acţiuni (Foii de parcurs) privind crearea PI „Răut” pînă la finele anului 2013; lansarea  activităţii PI „Răut”, eliberarea suprafeţelor ale unor blocuri de producere 41-1, 41-1a şi 57B pentru transmiterea în locaţiune viitorilor rezidenţi etc. 

Pentru următoarea perioadă se prevede,  organizarea şi desfăşurarea consecutivă a concursului de selectare a rezidenţilor; efectuarea modificărilor cadastrale ale imobilelor; elaborarea organigramei noi a întreprinderii; inițierea realizării Etapei 3 a Planului de acțiuni (Foii de parcurs) în ce privește reabilitarea  infrastructurii parcului industrial; elaborarea Planului de dezvoltare a PI pentru anul 2014; elaborarea brandbook-lui PI.

Suplimentar menționăm, că potrivit Documentului unic de program pentru anii 2013-2015 (aprobat prin HG 933/2012), proiectul privind reabilitarea şi modernizarea infrastructurii de apă şi canalizare s-a selectat pentru finanțare din Fondul Național de Dezvoltare Regională. Finanțarea acestuia este preconizată pentru a.2104.

•
P.I. „Edineţ”, or. Edineţ (HG nr.666 din 02.09.2013). 

În luna septembrie 2013 s-a desfăşurat primul concurs pentru selectarea rezidenţilor şi proiectelor investiţionale pentru PI „Edineţ”. În rezultat, au fost selectaţi în calitatea de rezidenţi ai PI „Edineţ” 3 agenţi economicii, precum SRL „T.B. Fruit”, SA „Orhei-vit” și ÎCS „Natur-Bravo”. Acestea vor activa în domeniul producerii concentratului și sucului din miere.  Potrivit proiectelor investiționale prezentate societățile preconizează de a efectua investiții în sumă de 1277 mln lei și crearea a cel puțin 1840 locuri de muncă.

La finele perioade de gestiune în calitate de rezident s-a înregistrat doar un singur agent economic (T.B. Fruit) din cele 3 societății selectate urmare desfășurării concursului respectiv.

Pentru următoarea perioada SRL ”Eco Garant”, întreprinderea administratoare a PI „Edineț” va întreprinde diverse măsuri de creare și promovare  acestui parc, precum: transpunerea în teren a hotarelor pentru lotul dat în arendă rezidenților; obţinerea certificatului de urbanism şi organizarea decopertării stratului fertil; crearea paginii web a PI „Edineţ”; elaborarea materialelor promoţionale pentru PI „Edineţ”; pregătirea dosarului cadastral pentru extinderea Pi „Edineţ”.

În conformitate cu Documentul unic de program pentru anii 2013-2015 (aprobat prin HG 933/2012), proiectul ce ține de conectarea Parcului Industrial Edineţ la infrastructura de acces şi utilităţile publice s-a selectat pentru finanțare din Fondul Național de Dezvoltare Regională. Finanțarea acestuia este prevăzută pentru anul 2014.
Obiectivul: Dezvoltarea procesului de inovaţii şi transfer tehnologic
· elaborarea proiectului de lege privind modificarea şi completarea Legii nr. 138-XVI din 21 iunie 2007 cu privire la parcurile ştiinţifico-tehnologice şi incubatoarele de inovare
În scopul perfecţionării activităţilor de inovare şi de transfer tehnologic, menite să transforme rezultatele cercetărilor ştiinţifice şi inovaţiile în produse, servicii, procese tehnologice noi sau perfecţionate, s-a elaborat Analiza Impactului de Reglementare la proiectul redacţiei noi a Legii cu privire la parcurile ştiinţifico-tehnologice şi incubatoarele de inovare, aprobat de către Comisia pentru reglementarea activităţii de întreprinzător. Totodată, s-a elaborat varianta iniţială a proiectul legii nominalizat, fiind înaintat spre avizare Academiei de Ştiinţe a Moldovei, Agenţiei pentru Inovare şi Transfer Tehnologic, PŞT „Academica”, Institutului Economie, Finanţe şi Statistică. Remarcăm că, în prezent, promovarea proiectului legii noi cu privire la parcurile ştiinţifico-tehnologice şi incubatoarele de inovare este stopată pînă la reformarea Agenţiei pentru Inovare şi Transfer Tehnologic.
· elaborarea proiectului Codului educaţiei

În scopul perfecţionării legislaţiei în domeniul învăţămîntului şi educaţiei, precum şi aducerii legislaţiei naţionale în concordanţă cu standardele europene de către Ministerul Educaţiei a fost elaborat proiectul Codului Educaţiei, care a fost pus în discuţie în cadrul diverselor mese rotunde şi forumuri organizate cu participarea cadrului didactic, autorităţilor publice şi a studenţilor.
Varianta prefinală a Codului educaţiei este plasată pe pagina web a Ministerului Educaţiei, totodată fiind transmisă spre avizare instituţiilor cointeresate.
· elaborarea Concepţiei de dezvoltare clusterială a sectorului industrial al Republicii Moldova
Eficientizarea sectorului industrial nu poate fi conceput fără aplicarea practicilor moderne de dezvoltare, cum ar fi implementarea conceptului clusterial. Aceasta , este determinată de posibilitatea soluţionării multiplelor probleme ce ţin de utilizarea cheltuielilor minime, aferente efectuării activităţii industriale, cum ar fi: cheltuieli pentru elaborarea şi implementarea anumitor produceri, pentru promovarea produselor pe piaţă, pentru pregătirea şi perfecţionarea cadrelor, etc.
Un instrument modern de susţinere şi stimulare a proceselor de modernizare a sectoarelor industriale sînt clusterele, care au la bază utilizarea tehnologiilor moderne, scientointensive şi reprezintă centre de integrare industrială (de producere) a întreprinderilor. În vederea dezvoltării cadrului normativ în domeniul respectiv a fost elaborată Concepţia dezvoltării clusteriale a sectorului industrial al Republicii Moldova
, care are la bază experienţa internaţională de iniţiative clusteriale. Intervenţia statului propusă de concepţie, ţine de dezvoltarea clusterială a ramurilor industriale cu un potenţial semnificativ de creştere, în care s-au format premisele necesare pentru crearea clusterelor. 
Reieşind din cursul Republicii Moldova spre integrare în Uniunea Europeană, realizarea Conceptului dezvoltării clusteriale a industriei Republicii Moldova va da impuls întreprinderilor industriale autohtone de a se încadra în reţeaua şi piaţa industrială europeană, de a se baza pe utilizarea tehnologiilor moderne, scientointensive, care să reprezinte centre de cooperare industrială (de producere) a întreprinderilor mici şi mijlocii.
· elaborarea bazei normative pentru crearea şi dezvoltarea structurilor de susţinere financiară a activităţii inovaţionale, inclusive a fondurilor de risc
Întru susţinerea cercetărilor tehnologice şi inovaţiilor, precum şi a implementării elaborărilor inovaţionale executate la comanda sectorului real al economiei, pe parcursul anului de gestiune au fost  întreprinse acţiuni destinate dezvoltării instrumentelor de cofinanţare a elaborărilor de inovare, care presupun ca un instrument de cofinanţare  crearea capitalului venture.

Pentru realizarea acţiunii în cauză, a fost înaintată propunerea de proiect pentru iniţierea procesului de atragere a asistenţei tehnice destinate elaborării de către consultanţii în domeniu a Analizei impactului de reglementare (AIR) la proiectul de Lege privind fondurile cu capital de risc, care ulterior a fost aprobat de către Comisia pentru reglementarea activităţii de întreprinzător. 
Totodată, au fost elaborate documentele de politici cum ar fi: Planul de acţiuni privind perfecţionarea cadrului normativ de activitate şi finanţare a sferei ştiinţei şi inovării; Planul de acţiuni de perfectare a cadrului juridic şi normativ de activitate şi finanţare a sferei ştiinţei şi inovării; Acordul de parteneriat între Guvern şi Academia de Ştiinţe a Moldovei pentru anul 2013; Codul cu privire la ştiinţă şi inovare al Republicii Moldova. 

În acelaşi timp, Agenţia pentru Inovare şi Transfer Tehnologic a lansat concursul proiectelor de transfer tehnologic pentru anul 2014. De asemenea s-a elaborat conceptul unui nou instrument de finanţare pentru întreprinderile mici şi mijlocii „Voucherul inovaţional”.
· perfecţionarea politicilor academice în domeniul ştiinţific şi inovaţional pentru extinderea capacităţii şi creşterea competitivităţii sistemului de cercetare şi inovare în baza transferului tehnologic

În scopul perfecţionării politicilot academice în domeniul ştiinţific şi inovaţional, pe parcursul anului 2013 s-a luat decizia de separare a domeniului de cercetare-dezvoltare de domeniul inovaţional şi transferului tehnologic. Astfel, de către Academia de Ştiinţe a Moldovei a fost elaborat proiectul Strategiei cercetare-dezvolatre.
În contextul acestei Strategii şi creşterii competitivităţii sistemului de cercetare şi inovare în baza transferului tehnologic se prevede crearea unei agenţii autonome, care să gestioneze finanţarea prin concurs a proiectelor de cercetare-dezvoltare la nivel naţional pentru toţi actorii interesaţi. 
· crearea clusterilor, incubatoarelor de inovare şi de afaceri, inclusiv pe lîngă instituţiile de învăţămînt superior, în scopul derulării cercetărilor aplicative executate la comanda mediului de afaceri
Întru dezvoltarea în continuare a procesului de creare a incubatoarelor de inovare, în perioada anului 2013, în scopul promovării activităţii inovaţionale în regiunea de nord a ţării, a fost creat un cluster inovaţional pe lîngă Universitatea de Stat „Aleco Russo” şi Institutul de Cercetări pentru Culturile de Cîmp „Selecţia” din mun. Bălţi. Tot în cadrul Institutului de Cercetări pentru Culturile de Cîmp „Selecţia” din mun. Bălţi, în scopul dezvoltării infrastructurii inovaţionale a fost creat incubatorul de inovare „Antreprenorul inovativ”. Pe parcursul anului, de către incubator au fost realizate următoarele:
· înrolate 6 companii rezidente;

· atrase investiţii în valoare de 2636,8 mii lei, dintre care 1123,6 mii lei di bugetul de stat;

· create 44 locuri de muncă;

· comercializată producţie în volum de 2646,0 mii lei.
Totodată, pentru crearea unui cluster inovaţional, pe data de 12 decembrie 2013 a fost încheiat Acordul cu privire la asocierea în Clusterul ştiinţifico-tehnologic în domeniul tehnologiilor moderne „Elchim Moldova”.

Partenerii clusterului sînt: ÎM „Topaz” SA; Universitatea de Stat a Moldovei; Universitatea Tehnică a Moldovei; Institutul de Fizică Aplicată; Institutul de Inginerie Electronică şi Nanotehnologii; Academia de Ştiinţe a Moldovei; Agenţia pentru Inovare şi Transfer Tehnologic; Institutul De Cercetări Ştiinţifice „ELIRI” SA; Universitatea de Stat „Aleco Russo” din Bălţi; Universitatea Academiei de Ştiinţe.
Scopul de bază al asocierii în cadrul clusterului constă în concentrarea resurselor financiare, materiale şi intelectuale disponibile pentru desfăşurarea activităţilor de inovare, transfer tehnologic, cercetare ştiinţifică, învăţămînt, de producere şi comercializare a mărfurilor(serviciilor) obţinute din aceste activităţi. 
· crearea reţelei de parcuri ştiinţifico-tehnologice ca un mecanism de stimulare a dezvoltării antreprenoriatului

Drept unele din priorităţile de bază ale politicii industriale ale statului, este considerată susţinerea dezvoltării infrastructurii inivaţionale. 
În acest context, pînă în prezent au fost create şi funcţionează 3 parcuri ştiinţifico-tehnologice:
· Parcul ştiinţifico-tehnologic „MICRONANOTEH”, administratorul căruie este Institutul de Cercetări Ştiinţifice „Eliri” SA. Parcul şi-a început activitatea prin crearea cadrului normativ, a condiţiilor de găzduire a rezidenţilor şi prin înregistrarea primului rezident.

· Parcul ştiinţifico-tehnologic „INAGRO”, al cărui administrator este Fundaţia pentru Dezvoltarea Educaţiei şi Ştiinţei, fiind specializat în domeniul agriculturii şi înregistrează 12 firme rezidente.

· Parcul ştiinţifico-tehnologic „ACADEMICA”, al cărui administrator este ÎS „Aselteh”, fiind specializat în diverse domenii economice şi înregistrează 22 de firme rezidente.

· implementarea programelor în cadrul Conceptului de eficientizare a resurselor şi de producere mai pură în sectorul industrial
În contextul Conceptului de eficientizare a resurselor şi de producere mai pură în sectorul industrial, Ministerul Mediului fiind membru al Board-ului Executiv Naţional (NEB), pe parcursul anului 2013 a organizat şedinţa Board-ului, în cadrul căreia au fost prezentate concluziile şi recomandările profesorului Thomas Lindhqvist cu privire la politicile de eficientizare a resurselor de producere mai pură (RECP) în Republica Moldova. 
Concomitent, în perioada de raportare prin intermediul proiectului au fost realizate următoarele acţiuni:

·  organizate două sesiuni de instruire: (1) formarea avansată în tehnici şi metode practice de Eficientizare a Resurselor şi producere mai Pură (RECP) cu aplicarea setului de echipament pentru monitorizare şi (2) formarea de bază în tehnici RECP pentru un nou lot de stagiari cu pregătirea iniţială baztă pe cele mai bune metode RECP predate de un expert internaţional; 
·  lansate Cluburile „Nu Risipi” (program de replicare regională a conceptului RECP) în or. Căuşeni şi or. Ungheni. La evenimente au luat parte întreprinzători, primari şi alţi reprezentanţi ai autorităţii publice locale. În cadrul evenimentului de lansare au fost repartizate pliante de promovare a Cluburilor „Nu Risipi” şi broşurile întreprinderilor de procesare alimentară/materiale de construcţii-produse chimice şi din sectorul servicii municipale. Primele activităţi ai Cluburilor Rgionale au cuprins prezentarea modelului de Cluburi „Nu Risipi” şi a pachetului de resurse tehnice personalizate/vizite/consultări ale experţilor; 
· a continuat monitorizarea implementării opţiunilor RECP identificate la cele 19 organizaţii şi întreprinderi evaluate în Republica Moldova, utilizînd sistemul de indicatori de măsurare a performanţei elaborat de UNODO-UNEP. Acest sistem vizează productivitatea utilizării apei, energiei, materialelor şi reducerea intensităţii poluării. Prin implementarea opţiunilor RECP întreprinderile/organizaţiile îşi eficientizează consumul de materiale, apă, energie şi reduc generarea deşeurilor şi emisiilor;

· s-au pregătit resursele didactice pentru replicarea regională a conceptului RECP, ceea ce include proiectul unui Ghid destinat întreprinzătorilor şi autorităţilor publice locale. Proiectul Ghidului este bazat pe exemple de la întreprinderile locale, evaluate anterior în cadrul Programului Naţional de Producere mai Pură. Replicarea regională reprezintă extinderea acordării asistenţei şi susţinerii unui număr mai mare de întreprinderi/organizaţii la aplicarea conceptului RECP. La fel, oferă posibilitatea de instruire în practică, metodele şi conceptele RECP şi a căilor prin care RECP va contribui la sporirea afacerilor întreprinderilor şi prosperităţii comunităţilor locale unde acestea sunt plasate;
· a fost elaborat şi distribuit Raportul privind măsurile în materie de politici de promovare a Eficientizării Resurselor şi Producerea mai Pură în republica Moldova. Raportul oferă un set de măsuri, care sînt fezabile, în contextul realităţilor aferente constrîngerilro instituţionale şi economice cu care se confruntă Republica Moldova în prezent.
În acelaşi timp, de către Academia de Ştiinţe a Moldovei au fost finanţate următoarele proiecte de transfer tehnologic, inclusiv pentru eficientizarea resurselor şi producerea mai pură în sectorul industrial;
· „Implementarea tehnologiei inovaţionale de colectare, sortare şi reciclare a deşeurilor din mun. Chişinău”, realizat de SRL „ABS”;
· „Producerea dejunurilor uscate pe baza tehnologiei de extrudare din materia primă autohtonă şi ecologică”, realizat de SRL „Triodor”;

· „Prelucrarea deşeurilor de origine organică prin metoda de piroliză în combustibil”, realizat de SRL „Pantehno Nord”;

· „Elaborarea şi implementarea tehnologiei de producţie a circuitelor imprimate flexibil-rigide multistrat”, realizat de ÎM Uzina „Topaz” SA;

· „Prelucrarea integrală a deşeurilor din mase plastice cu obţinerea produselor noi”, realizat de SRL „Uispac”;

· „Implementarea tehnologiei de producere a ambalajelor biodegradabile”, realizat de SRL „Sanin”;

· „Implementarea tehnologiei şi mijloacelor tehnice pentru producerea şi utilizarea masei vegetale în scopuri energetice”, realizat de ÎS Institutul de Tehnică Agricolă „Mecagro”.

Obiectivul: Impulsionarea procesului de implementare a sistemelor de management al calităţii
· armonizarea legislaţiei naţionale cu directivele europene privind declararea de către furnizor a conformităţii producţiei
O sarcină primordială a instituţiilor publice centrale constă în racordarea cadrului legislativ-normativ la exigenţele Comunităţii Europene. Astfel, în acest context, pe parcursul anului 2013 a fost aprobată Hotărîrea Guvernului nr. 49 din 15.01.2013 cu privire la aprobarea Regulamentului privind procedurile de evaluare a conformităţii produselor industriale din domeniul reglementat (module), care a fost armonizată cu prevederile Deciziei nr. 768/2008/CE a Parlamentului European şi a Consiliului „Privind un cadru comun pentru comercializarea produselor şi de abrogare a Deciziei 93/465/CEE a Consiliului”. Documentul conţine prevederi referitor la modul de emitere a declaraţiei de conformitate a producătorului, reprezentantului autorizat sau al importatorului.
În acelaşi timp, au fost aprobate:
· Hotărîrea Guvernului nr. 51 din 16.01.2013 privind organizarea şi funcţionarea Agenţiei Naţionale pentru Siguranţa Alimentelor;

· Hotărîrea Guvernului nr. 169 din 06.03.2013 pentru aprobarea Regulamentului privind testarea medicamentelor de uz veterinar;

· Hotărîrea Guvernului nr.208 din 20.03.2013 privind metodele de prelevare a probelor pentru determinarea nivelului de micotoxine în produsele alimentare;

· Legea nr. 50 din 28.03.2013 “Cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor;

· Legea nr. 68 din 05.04.2013 despre seminţe;

· Hotărîrea Guvernului nr. 415 din 21.06.2013 cu privire la aprobarea Normei privind producerea, controlul, certificarea şi comercializarea materialului de înmulţire şi plantare fructifer;
· Hotărîrea Guvernului nr. 462 din 02.07.2013 cu privire la aprobarea unor cerinţe faţă de furaje;
· Hotărîrea Guvernului nr. 773 din 03.10.2013 cu privire la aprobarea cerinţelor de comercializare a cărnii de pasăre;

· Hotărîrea Guvernului nr. 806 din 16.10.2013 cu privire la aprobarea Normei privind alimentele congelate rapid, destinate consumului uman;

· Hotărîrea Guvernului nr. 4 din 15.01.2013 pentru aprobarea Regulamentului privind testarea şi admiterea soiurilor în Catalogul soiurilor de plante;

· Hotărîrea Guvernului nr. 713 din 12.09.2013 pentru aprobarea Cerinţelor privind producerea.
· accelerarea procesului de implementare a sistemelor de management al calităţii, conform standardelor internaţionale, seria ISO 9000, prin atragerea mijloacelor financiare din asistenţa tehnică acordată de către organismele internaţionale
Prin intermediul proiectului Băncii Mondiale de Ameliorare a Competitivităţii, în cadrul Comitetului de Evaluare, Aprobare a cererilor beneficiarilor pentru implementarea şi certificarea sistemelor de management în baza standardelor ISO, 20 de întreprinderi au beneficiat de ajutor financiar pentru implementarea sistemelor de management al calităţii ISO 9000, al mediului ISO 14000 şi de siguranţă alimentară ISO 22000, HACCP.

Concomitent, au fost organizate şedinţele de lucru a Comitetului întru monitorizarea procesului de beneficiere a schemei de granturi acordate în cadrul componenta de grant „Granturi de finanţare pentru dezvoltarea afacerilor” şi a cererilor înaintate din partea întreprinderilor întru beneficierea de grant. 

În acelaşi timp, pe parcursul perioadei de gestionare au fost acreditate de către Organismul Naţional de Acreditare 3 Organisme de evaluare a sistemelor de management şi 13 Organisme de certificare a produselor industriale.

· elaborarea reglementărilor tehnice în domeniul industriei, armonizate cu legislaţia europeană.

Întru crearea mediului favorabil pentru dezvoltarea unei industrii competitive, în armonie cu structurile industriale din Uniunea Europeană, pe parcursul ultimilor ani au fost  elaborate şi adoptate reglementările tehnice pentru anumite produse, care transpun Directivele Europene şi listele standardelor conexe la aceste reglementări. Deoarece în Republica Moldova standardele europene armonizate la diferite produse se adoptă în calitate de standarde naţionale treptat, în perioadă de referinţă s-a aprobat Ordinul Ministerului Economiei, nr. 127 din 12.07.2013 privind modificarea Listelor standardelor conexe elaborate anterior la Reglementarea tehnică „Echipamente sub presiune” şi Ordinul Ministerului Economiei nr. 182 din 28.10.2013 privind modificarea Listelor standardelor conexe elaborate anterior la Reglementarea tehnică „Aparate consumatoare de combustibili gazoşi”, Totodată s-au elaborat 2 Liste a standardelor conexe, care includ standardele armonizate europene, adoptate ca naţionale. În acelaşi timp, au fost examinate şi avizate 2 proiecte de Liste a standardelor conexe şi 3 Reglementări Tehnice elaborate de alte structuri implicate în procesul de revizuire a reglementărilor tehnice şi standardelor conexe la acestea.
Concomitent, de către Ministerul Agriculturii şi Industriei Alimentare, ca rezultat al modificărilor semnificative a Regulamentelor CE nr. 1234/2007, nr. 606/2009, nr. 607/2009 şi nr. 436/2009, prin care era preconizată armonizarea proiectului de hotărîre a Guvernului „Cu privire la modificarea şi completarea Hotărîrii Guvernului nr. 356 din 11.05.2009”, a fost elaborată o nouă redacţie a proiectului de Reglementare tehnică „Organizarea pieţei vitivinicole”. 
În afară de aceasta, în perioada de referinţă a fost elaborat proiectul de lege cu privire la Clasificarea carcaselor de bovine, porcine şi ovine, proiect armonizat la legislaţia europeană. Proiectul menţionat, creează cadrul necesar aplicării Regulamentului (CE) nr. 1249/2008 de stabilire a normelor de aplicare a grilelor comunitare de clasificare a carcaselor de bovine, porcine şi ovine, inclusiv raportarea preţurilor acestora. 

În acelaşi timp,  au fost elaborate proiectele de hotărîri ale Guvernului:
- pentru modificarea şi completarea Hotărîrii Guvernului nr. 1211 din 29.10.2008 cu privire la aprobarea Reglementării tehnice „Material semincer pentru porumb şi sorg”;

- cu privire la aprobarea Reglementării Tehnice „Orez. Crupe de orez”;

- privind modificarea Hotărîrii Guvernului nr. 1111 din 06.12.2010 cu privire la aprobarea Reglementării Tehnice „Sucuri şi anumite produse similar destinate consumului uman”.

· dezvoltarea sistemului informaţional în domeniul reglementărilor tehnice, infrastructurii calităţii şi evaluării conformităţii
În scopul dezvoltării sistemului informaţional în domeniul reglementărilor tehnice, domeniul infrastructurii calităţii a fost divizat în 3 piloni: standardizarea, metrologia şi acreditarea.

În acest context, au fost create instituţiile publice Institutul Naţional de Standardizare (INS) şi Institutul Naţional de Metrologie (INM), care implementează la nivel naţional politica în domeniile standardizării şi respectiv, domeniul metrologiei, precum şi instituţia publică „Centrul Naţional de Acreditare din Republica Moldova” (MOLDAC) – organism naţional unic de acreditare, care are drept scop implementarea politicii statului în domeniul acreditării şi evaluării conformităţii.

Pentru fiecare din aceste domenii sînt create pagine-web, unde se plasează anunţuri, comunicate de presă, noutăţi şi informaţii privind activitatea instituţiilor respective.

Pe pagina web a Institutului Naţional de Standardizare „standard.md” permanent se actualizează baza de date cu informaţii din domeniul standardizării referitor la catalogul documentelor normative de standardizare în vigoare, Comitete tehnice de standardizare naţională, standarde în anchetă publică, reglementări tehnice aprobate cu lista standardelor conexe, lista directivelor europene de „Noua Abordare”, listele standardelor europene armonizate, informaţii privind colaborarea internaţională şi europeană, informaţii referitoarela serviciile prestate, etc.

Pe pagina web a Institutului de Metrologie  „metrologie.md” se plasează informaţii referitor la baza de etaloane, laboratoare metrologice, Registrul de stat al mijloacelor de măsurare, Lista Regulamentelor generale de metrologie legală, Nomenclatorul entităţilor deţinătoare de Avize tehnice de înregistrare ş.a.

Pe pagina web a Centrului de Acreditare „acreditare.md” se plasează informaţii actualizate privind activitatea în domeniul acreditării referitor la informaţii actualizate documente informative necesare pentru acreditarea OEC, registrul OEC acreditate, legislaţia din domeniul în vigoare ş.a.

În acelaşi timp şi pe pagina web a Ministerului Economiei – organ central de specialitate responsabil de infrastructura calităţii se plasează şi actualizează  informaţiile ce ţine de domeniul infrastructurii calităţii, referitor la actele legislative din domeniul în vigoare, proiecte de acte legislative şi normative în curs de elaborare, reglementări tehnice, Lista entităţilor desemnate pentru efectuarea verificării metrologice a mijloacelor de măsurare în Sistemul naţional de metrologie ş.a. 
· implementarea programului de monitorizare şi control pentru realizarea măsurilor de prevenire şi limitare a accidentelor industriale
În scopul implementării Legii nr. 116 din 18.05.2012 privind securitatea industrială a obiectelor industriale periculoase precum şi realizarea măsurilor de prevenire şi limitare a accidentelor industriale au fost elaborate următoarele proiecte de Ordine, care sînt la etapa de coordonare cu părţile interesate:
- privind aprobarea proiectului documentului normativ-tehnic „Modul de cercetare tehnică a cauzelor avariei şi de întocmire a procesului verbal de cercetare tehnică a cauzelor avariei”;

- privind aprobarea proiectului normativ-tehnic „Modul de înregistrare a obiectelro industriale periculoase în Registrul de stat al obiectelor industriale periculoase”.

Totodată conform Legii nr. 131 din 08.06.2012 privind controlul de stat asupra activităţii de întreprinzător, în cadrul Inspectoratului Principal de Stat pentru Supravegherea Tehnică a Obiectelor Industriale Periculoase este elaborat graficul anual a controalelor. În baza acestuia este elaborat graficul trimestrial de efctuare a controlului, vare se coordonează de către Cancelaria de Stat. Rezultatele contraolelor se introduc în baza de date, care cuprinde informaţia sistematizată privind obiectele industriale periculoase şi informaţia privind starea tehnică şi organizatorică a întreprinderilor controlate.
· implementarea la întreprinderile autohtone a sistemelor de management al sănătăţii şi securităţii ocupaţionale (OHSAS 18001:2007)

În scopul verificării implementării la întreprinderi a sistemelor de management al sănătăţii şi securităţii ocupaţionale, de către Inspectoratul de Stat al Muncii pe parcursul anului 2013 au fost efectuate 3087 controale.

În cadrul controalelor, s-a stabilit că activitatea de protecţie şi prevenire în 2810 unităţi este realizată de angajator, la 1191 unităţi – de către persoana desemnată şi la 176 – de către serviciul intern. În 357 de unităţi economice au fost constituite Comitete pentru securitate şi sănătate în muncă. Totodată, la 738 unităţi economice au fost evaluate riscurile profesionale şi elaborate planuri anuale de protecţie şi prevenire.
· întreprinderea măsurilor de eliminare a producţiei contrafăcute de pe piaţa internă, de neadmitere a importurilor ilegale de mărfuri, articolelor de completare, materiei prime
Inspectoratul Fiscal Principal de Stat, în anul 2013, a întreprins acţiuni în scopul monitorizării comercializării producţiei pasibile marcării cu timbru de acciz. Astfel, se verifică permanent agenţii economici care depozitează, comercializează producţia supusă marcării cu timbru de acciz. Ca rezultat, în perioada de referinţă au fost efectuate 2662 controale fiscale, în 505 cazuri fiind stabilit faptul că, producţia este marcată cu timbru cu semne de falsificare, fiind ridicate 2385 sticle pentru efectuarea expertizei. Concomitent, au fost stabilite şi alte încălcări, sancţiunile aplicate ridicîndu-se la suma de 6,9 mil. lei.
De asemenea, de către Inspectoratele Fiscale de Stat teritoriale în anul 2013 a instituit posturi fiscale periodice la contribuabilii care prezintă risc sporit de eschivare de la onorarea obligaţiilor fiscale. Astfel, în scopul majorării eficienţei administrării fiscale, prin verificarea corectitudinii calculării şi achitării impozitelor, taxelor şi altor plăţi la bugetul public naţional, în temeiul art. 134, alin. (2) şi art. 146 al Codului fiscal, au fost instituite şi prelungite 2472 posturi fiscale la agenţii economici.
În perioada de referinţă, întru combaterea traficului ilicit de mărfuri, Serviciul Fiscal de Stat a efectuat 12068 de verificări operative în partea ce ţine de respectarea legislaţiei fiscale în vigoare la efectuarea decontărilor în numerar, dintre care în 9708 cazuri au fost stabilite încălcări, amenzile aplicate constituind conform Codului fiscal 59136,0 mii lei şi conform Codului contravenţional 5320,7 mii lei.
Totodată, pe parcursul anului au fost efectuate controale la subiecţii din segmentul importului, producerii şi comercializării producţiei pasibile marcării cu timbru de acciz. Ca rezultat, pe parcursul lunilor ianuarie-septembrie 2013 au stabilite 108 cazuri de depozitare sau comercializare a băuturilor alcoolice marcate cu timbre de acciz falsificate, fiind aplicate sancţiuni în sumă totală de 5633,0 mii lei.

La finele anului 2013, Registrul obiectelor de proprietate intelectuală, gestionat de Serviciul Vamal, cuprindea 385 de obiecte, cărora se aplică măsurile de protecţie la frontieră conform capitolului XII al Codului Vamal.

În afară de aceasta, a fost elaborat Regulamentul privind intervenţia organelor vamale împotriva mărfurilor suspectate de a aduce atingere anumitor drepturi de proprietate intelectuală, precum şi măsurile care trebuie aplicate mărfurilor care aduc atingere anumitor drepturi de proprietate intelectuală.

În cooperare cu Ministerul Afacerilor Interne, Serviciul Vamal a participat la operaţiunile Traian Horse II şi Black Poseidon sub egida Organizaţiei Mondiale a Vămilor, Interpol întru depistarea mărfurilor contrafăcute.
Obiectivul: Consolidarea utilizării tehnologiilor informaţionale şi dezvoltarea activităţii de antreprenoriat

· crearea Centrului de inovaţii în domeniul tehnologiilor informaţionale şi al comunicaţiilor

Urmare vizitei delegaţiei IBM în Republica Moldova, a fost stabilit obiectivul de creare a unui Centru IBM de Cercetare şi Dezvoltare în Republica Moldova, care va contribui la dezvoltarea cercetării şi inovaţiei pe domenii prioritare, asigurînd accesul la cele mai performante tehnologii.
Oficialii IBM au apreciat politicile promovate de către Ministerul Tehnologiilor Informaţionale şi Comunicaţiilor privind aplicarea noilor tehnologii informaţionale şi de comunicaţii ce contribuie la dezvoltarea economiei, nivelului de trai al populaţiei. Instituirea Centrului nominalizat va oferi ţării utilizarea fără plată a licenţei pentru patentele elaborate în comun, accesul la cele mai înalte tehnologii din lume ale IBM, acumularea experienţei inedite pentru cercetătorii implicaţi în activitatea centrului, impulsionarea cercetării şi inovaţiei pe domenii prioritare pentru Republica Moldova şi apariţia unor noi locuri de muncă pe sectoarele de top.
· crearea parcului tehnologic în domeniul tehnologiilor informaţionale şi al comunicaţiilor

În scopul creării parcului tehnologic în domeniul tehnologiilor informaţionale, de către Ministerul Tehnologiei Informaţiei şi Comunicaţiilor au fost contractate serviciile companiei ÎM „Business Intelligent Services” SRL, care a elaborat Studiul de pre-fezabilitate pentru crearea IT parcului „Smart City” finanţat din mijloacele Fondului de promovare a exporturilor în conformitate cu Programul Promovarea Exportului şi Atragerea Investiţiilor. În conformitate cu Termenii de referinţă pentru efectuarea studiului de pre-fezabilitate nominalizat, în cadrul acestuia au fost prezentate modelele de business de succes din regiune şi internaţionale şi propus modelul de funcţionare a IT parcului, precum şi efectuată analiza locaţiilor posibile pentru amplasarea acestuia. 
Totodată, pornind de la ideea creării unui IT parc sub forma parteneriatului public-privat (PPP), în calitate de următorul pas, este necesar să fie efectuat un Studiu de fezabilitate detaliat care ar urma principiile aplicabile majorităţii proiectelor, inclusiv o temeinică analiză Cost-Beneficiu şi o descriere detaliată a condiţiilor şi aranjamentelor instituţionale pentru crearea şi operarea IT parcului.
Pentru studierea fezabilităţii PPP-ului în cauză în bugetul Ministerului Tehnologiei Informaţiei şi Comunicaţiilor pentru anul 2013 au fost prevăzute mijloace financiare în sumă de 500 mii lei.

În acelaşi timp, în scopul creării condiţiilor pentru creşterea competitivităţii companiilor TI autohtone, a fost elaborat proiectul Strategiei de creştere a competitivităţii industriei TI. Strategia va contribui la formarea unei industrii TI competitive în plan internaţional, bazate pe cunoaştere şi inovaţii, în care companiile creează valoare adăugată şi oferă produse şi servicii complexe, integrînd rezultatele cercetării şi dezvoltării.
Direcţia strategică IV. Stimularea accesului întreprinderilor industriale pe pieţele externă şi extinderea prezenţei lor pe piaţa internă
Obiectivul: Promovarea exporturilor

· participarea companiilor autohtone din industrie la expoziţiile şi iarmaroacele internaţionale
Un prilej deosebit pentru stimularea accesului întreprinderilor industriale pe pieţele externe şi promovarea producţiei industriale autohtone, a fost contribuirea de către Proiectul USAID CEED II la organizarea şi participarea a 10 companii de confecţii şi textile din Republica Moldova la ediţia a 40-a a Iarmarocului Internaţional Federal „Textillegprom – 2013” desfăşurat la Moscova, Federaţia Rusă. În urma participării în cadrul evenimentului dat, a fost identificat mecanismul de stabilire a relaţiilor de parteneriat între agenţii economici moldoveni şi întreprinzătorii regiunilor Federaţiei Ruse, prin colectarea ofertelor comerciale a întreprinderilor autohtone şi difuzarea acestora agenţilor economici şi reţelelor de distribuţie, prin intermediul Ambasadei Republicii Moldova la Moscova şi administraţiilor regiunilor Federaţiei Ruse. 

Impactul pozitiv al evenimentului în cauză constă în promovarea imaginii Republicii Moldova, acordarea impulsului producătorilor autohtoni la sporirea competitivităţii şi lărgirea asortimentului producţiei naţionale, majorarea volumelor de export, atragerea investiţiilor străine şi locale la dezvoltarea şi modernizarea procesului de producţie. 

Tradiţional, în luna februarie, Camera de Comerţ şi Industrie în parteneriat cu Ambasada Republicii Moldova în Federaţia Rusă a organizat participarea cu stand colectiv a 15 întreprinderi din Republica Moldova la Expoziţia internaţională de produse alimentare „Prodexpo” de la Moscova, Federaţia Rusă. Printre participanți s-au numărat companiile "Chateau Vartely", "Renaissance Perfect", "Azamet Grup", Combinatul de vinuri şi divinuri "Kvint", "Vinăria Purcari" etc.

De asemenea, întreprinderile din țară au participat la Concursul-degustare internaţional al băuturilor alcoolice şi la Concursul "Cel mai bun produs - 2013", obținând 22 medalii: 10 de aur, 5 de argint şi 7 de bronz. Astfel, "Vinăria Purcari" a luat distincția "Steaua Prodexpo" (Negru de Purcari 2009) şi 3 medalii - 1 de aur şi 2 de argint; "Vinuri de Comrat" - 3 medalii de aur, "Jemciujina" - 2 medalii de aur şi 2 de argint; "Maurt" - 3 medalii de bronz, "Garling" - 3 medalii (2 de aur şi 1 de bronz), "Bucuria" - 3 medalii (aur, argint şi bronz).

Businessmenii moldoveni au menţionat interesul vizitatorilor față de produsele noastre: importatori şi potenţiali parteneri din Israel, India, Belarus, Kazahstan, Azerbaidjan, Ucraina, precum şi din regiunile Federaţiei Ruse: Kaluga, Orenburg, Murmansc, Reazani, Volgograd, Breansc, Tveri, Magadan, Habarovsc, Krasnoiarsc, Tiumeni, Novosibirsc, Omsk, Permi, Pscov, Iaroslavli, Astrahani, Arhanghelsc, Voronej, Kostroma, Moscova, Smolensc, Tatarstan, Udmurtia, Komi etc.
Standurile companiilor din Moldova au mai fost vizitate de persoane publice din Federaţia Rusă, reprezentanți ai Camerei de Comerţ şi Industrie din Rusia, mass-media, precum și de Ambasadorul Extraordinar şi Plenipotenţiar al Republicii Moldova în Federația Rusă, ES Andrei Galbur. Diplomatul s-a întrunit cu businessmanii autohtoni pentru a discuta despre problemele ce apar la exportul mărfurilor moldovenești pe piața rusă. Expoziţia internaţională "Prodexpo" este recunoscută de Asociaţia Mondială a Industriei Expoziţiilor (UFI) și cuprinde un vast program de afaceri: conferinţe, mese rotunde, master class, concursuri.

Pe parcursul anului 2013 CCI a continuat şi practica de organizare a vizitelor de afaceri ale agenţilor economici din Moldova la expoziţii internaţionale de peste hotare. Asemenea vizite au avut loc în China, SUA, Turcia, Ucraina, Romania, Rusia, în cadrul acestora fiind semnate mai multe acorduri de colaborare în vederea livrării materialelor de construcţie, materiei prime, produselor agroalimentare.
În acelaşi timp, în perioada 15-19 mai 2013, un grup de 7 agenţi economici au efectuat o vizită de afaceri la Istanbul, Turcia, pentru a vizita expoziţia "EVTEKS-2013"- târg internaţional a produselor textile de uz casnic, Concomitent, antreprenorii autohtoni au participat şi la Programul "Misiunea Cumpărătorului". Deplasarea fiind organizată de către Camera de Comerț și Industrie a Republicii Moldova în colaborare cu Oficiul Consilierului Comercial, Ambasada Republicii Turcia în Chișinău.

În perioada 30-31 mai 2013, o delegaţie de reprezentanţi ai mediului de afaceri din Republica Moldova, inclusiv filialele Camerei de Comerţ şi Industrie din Bălţi, Edineţ, Soroca şi Orhei au participat la Forumul regional transfrontalier “Nord – Est – Prima opţiune pentru investiţii”. Evenimentul a fost organizat de către Camera de Comerţ, Industrie şi Agricultură Botoşani în parteneriat cu Consiliul Judeţean Botoşani, cu scopul de a evidenţia oportunităţile economice ale fiecărei regiuni şi a aborda problematica finanţării cooperării transfrontaliere. În cadrul evenimentului au fost prezentate posibilităţile investiţionale ale regiunilor transfrontaliere din Europa de Sud –Est: România – Republica Moldova – Ucraina.

· organizarea în Republica Moldova a unor reuniuni/forumuri ale oamenilor de afaceri, cu participarea companiilor străine din sectorul industrial, precum încheierea contractelor reciproc avantajoase
Una dintre cele mai eficiente modalităţi de îmbunătăţire a mediului antreprenorial al ţării de sporire a capacităţilor de export a companiilor autohtone, precum şi de elaborare şi promovare a unor proiecte viabile investiţionale, punînd în dezbatere principalele probleme cu care se confruntă reprezentanţii mediului de afaceri din Moldova şi identificînd căile de eliminare a barierilor ce stau în calea antreprenorilor, o constituie organizarea/participarea la seminare şi mese rotunde. 
În perioada de referinţă, filiala Bălţi a desfăşurat 8 târguri şi 2 saloane, suprafaţa expoziţională totală ajungând la peste 2000 m2, unde au fost prezentate cca 350 de companii. Totodată, şi filiala Edineţ şi-a intensificat activitatea expoziţională, organizând 5 expoziţii universale, două dintre care – în premieră. Aceste evenimente s-au bucurat nu doar de susţinerea autorităţilor publice locale, dar şi a reprezentanţilor mediului de afaceri. La cele 7 târguri expoziţionale desfăşurate de filiala Găgăuzia, au fost expuse peste 150 de companii autohtone, inclusiv din stânga Nistrului, precum şi oaspeţi din Ucraina şi Belarus. De asemenea, filiala a organizat participarea agenţilor economici din regiune, cu standuri colective, la expoziţiile internaţionale ”Agrorusi” şi ”Kurskaia Korenskaia Iarmarka, în Rusia. 

· perfecţionarea mecanismului de funcţionare a ghişeului unic la frontieră şi implementarea acestuia în organele vamale
Pe parcursul anului 2013 a continuat utilizarea în posturile vamale de frontieră a Serviciului Informaţional „Frontiera”, ce asigură schimbul de informaţii în regim on-line între autorităţile competente.

În scopul optimizării exportului producţiei polimegumicole de origine din Republica Moldova a fost aprobat Ordinul Serviciului Vamal „Cu privire la facilitarea exportului producţiei polimegumicole” şi Ordinul „Cu privire la aprobarea Instrucţiunii cu privire la procedura declarării periodice a mărfurilor autohtone exportate în Zonele Economice Libere”.

În acelaşi timp, întru optimizarea procedurilor de trecere a frontierei pentru agenţii economici credibili, a fost elaborat Ordinul Serviciului Vamal privind procedurile simplificate de vămuire, care a intrat în vigoare la 1 ianuarie 2013 şi oferă mai multe simplificări vamale.
S-au intensificat conlucrările cu EUBAM şi alţi donatori externi în vederea obţinerii resurselor financiare pentru dezvoltarea ulterioară a proiectului pilot şi introducerea tichetului electronic în punctul de trecere Briceni-Rosoşeni.

· cooperarea la nivel regional a producătorilor şi promovarea produselor lor pe pieţele externe

Întru realizarea direcţiei de cooperare la nivel regional a producătorilor şi promovării produselor lor, pe parcursul anului 2013, de către Ministerul Dezvoltării Regionale şi Construcţiilor au fost organizate 4 seminare, expoziţia „Moldconstruct-2013, unde au fost abordate următoarele subiecte:
- metode inovaţionale de stabilizare a solurilor la construcţia de drumuri;
- utilizarea tehnologiilor moderne de cofraje;

- implementarea standardelor europene adoptate ca naţionale în domeniul construcţiilor;

- utilizarea materialelor DuPont în construcţie;

- soluţiile Nemetschek Allplan pentru proiectare şi calcul în arhitectură/construcţii;

- tehnologii noi în proiectarea, construcţia şi instalarea ascensoarelor şi escalatoarelor;

- materiale de construcţii, tehnologii moderne şi eficiente energetic;

- înnoirea parcului de autospeciale pentru servicii comunale, întreţinerea drumurilor şi construcţii în regiunile Republicii Moldova.

Concomitent, pentru promovarea celor mai bune practici în domeniu, ce ţin de armonizarea standardelor europene, la iniţiativa ministerului au fost adoptate peste 150 standarde europene în domeniul construcţiilor, din care circa 30 standarde sînt din domeniul eficienţei energetice a clădirilor.

Obiectivul: Facilitarea accesului întreprinderilor industriale pe pieţele externe şi extinderea prezenţei lor pe piaţa internă
· oferirea asistenţei pentru întreprinderile autohtone în sporirea exporturilor, prin intermediul identificării şi soluţionării problemelor ce pot afecta activitatea de export

În scopul oferirii asistenţei întreprinderilor autohtone în sporirea exporturilor, de către Camera de Comerţ şi Industrie a Moldovei (CCI), în anul 2013 a fost organizată ediţia a XII-a a Expoziţiei naţionale multiramurale ”Fabricat în Moldova”, la care au participat 300 de întreprinderi din diferite ramuri ale economiei naţionale – industria alimentară, ramura vitivinicolă, industria mobilei, industria uşoară, utilaje, tehnică şi aparataje, instituţii de cercetări ştiinţifice şi de învăţământ superior, instituţii financiare, meşteri populari etc. Numărul participanţilor, vizitatorilor din ţară şi din străinătate, programul de afaceri complex denotă  interesul sporit faţă de acest eveniment. 

În carul Expoziţiei,  a avut loc Conferinţa Investiţională Internaţională "Moldova – oportunități pentru noi parteneriate", la care au luat parte peste 50 de reprezentanţi ai mediului de afaceri din România, Ungaria, Austria, Belgia, Franţa, Olanda, Germania – Camere de Comerţ, Asociaţii de business, proiecte, agenţi economici – şi peste 150 de întreprinzători autohtoni.

Totodată, s-au desfăşurat Concursurile “Medalia de Aur” şi “Marca comercială”, învingătorii cărora primesc dreptul de a utiliza simbolurile distincţiilor respective în campanii publicitare, pe ambalaje. Expoziţia a fost vizitată de delegaţii ale comunităţii de afaceri din Federaţia Rusă, Belarus, Ucraina, România, Germania.
Prezentarea noilor brănduri, dar şi a mărcilor comerciale renumite, comunicarea de afaceri în format divers, atmosfera unică din cadrul Expoziţiei „Fabricat în Moldova” atrag anual numeroşi reprezentanţi ai sferei de afaceri, inclusiv mulţi consumatori. Ca rezultat, peste 60 de agenţi de achiziţii ai reţelelor comerciale au desfăşurat 450 de runde de negocieri, privind furnizarea produselor, 36 de întreprinderi au stabilit contacte de colaborare în sfera de producţie, 17 companii şi-au extins reţeaua de magazine specializate. Numărul total de vizitatori au constituit circa 33 mii de persoane.

· acordarea serviciilor de consultanţă şi identificarea potenţialilor distribuitori şi importatori ai produselor autohtone peste hotarele ţării
În scopul creării condiţiilor favorabile pentru cooperarea industrială între agenţii economici autohtoni şi cei din spaţiul CSI, îmbunătăţirea situaţiei economico-financiare a acestora şi extinderii pieţelor de desfacere a producţiei autohtone, în perioada vizată au fost întreprinse acţiuni ce ţin de:

- executarea art.2 al Acordului între Guvernul Republicii Moldova şi Guvernul Federaţiei Ruse privind cooperarea de producţie, fiind semnat Protocolul între Guvernul Republicii Moldova şi Guvernul Federaţiei Ruse pentru livrarea mărfurilor în cadrul cooperării de producţie pentru anul 2013. Totodată, întru realizarea prevederilor Protocolului, s-a elaborat şi s-a transmis Ministerului Industriei şi Comerţului din Federaţia Rusă, spre coordonare, Nomenclatorul de mărfuri şi volume a livrărilor, efectuate în cadrul cooperării de producţie de către agenţii economici din Republica Moldova şi Federaţia Rusă pentru 2013. Mărfurile livrate prin cooperarea de producţie nu vor fi supuse taxei pe valoare adăugată şi accizelor; 

- elaborarea Hotărîrii Guvernului nr. 816 din 06.11.2012 cu privire la iniţierea negocierilor asupra proiectului Protocolului între Guvernul RM şi Guvernul Federaţiei Ruse privind livrarea mărfurilor în cadrul cooperării de producţie pentru anul 2013;

- elaborarea şi transmiterea spre coordonare Listele mărfurilor destinate livrării în cadrul Acordorilor privind cooperarea de producţie încheiate între Republica Moldova şi statele membre ale CSI (Republica Belarus, Ucraina) pentru anul 2013. 

În prezent, în cooperarea de producţie sunt antrenate circa 50 de întreprinderi autohtone, ce activează în următoarele sectoare industriale cum ar fi  constructoare de maşini şi echipamente, electronică şi altele. 

Totodată, pentru monitorizarea activităţii întreprinderilor din domeniul industrial, consolidării participării agenţilor economici din sectorul industrial, sindicatelor şi patronatelor din domeniu, organizaţiilor obşteşti şi instituţiilor internaţionale pe parcursul perioadei vizate au fost întreprinse un şir de acţiuni pe diverse probleme.

Astfel, un eveniment important, organizat de către Ministerul Economiei în comun cu Ministerul Muncii, Protecţiei Sociale şi Familiei, a fost desfăşurarea pe data de 18 ianuarie 2013 a şedinţei comune „Legislaţia muncii în Republica Moldova: probleme existente şi căi de soluţionare”, care a implicat participarea instituţiilor publice centrale, agenţilor economici din sectorul industrial, sindicatelor şi patronatelor din domeniu, organizaţiilor obşteşti şi instituţiilor internaţionale. În cadrul şedinţei au fost puse în discuţie un şir de chestiuni, abordate de către sectorul real al economiei în cadrul multiplelor întruniri, ce ţin de aplicarea prevederilor ce se referă la legislaţia muncii, la condiţiile de organizare a procesului de lucru, etc.  

· elaborarea, publicarea şi distribuirea materialelor promoţionale din sectorul industrial la evenimentele organizate în ţară şi peste hotare
În scopul promovării şi identificării investitorilor potenţiali, au fost elaborate şi difuzate în cadrul evenimentelor promoţionale, precum şi transmise prin intermediul Misiunilor diplomatice peste hotarele ţării materiale promoţionale privind „Industrial Guide of the Republic of Moldova” (în limba engleză), setul promoţional privind zonele economice libere şi parcurile industriale (în limba engleză, rusă, italiană). 
Totodată, pe parcursul anului MIEPO a consolidat relaţiile cu WAIPA (Asociaţia mondială a agenţiilor de promovare a investiţiilor). 

· completarea bazei de date existente cu propuneri investiţionale cu caracter industrial în vederea promovării acestora

În contextul elaborării noului concept al paginii web al Organizaţiei de promovare a Exportului din Moldova, www.miepo.md, a fost dezvoltată baza de date Investment Site Location şi Moldova Investment Proposal. Pentru completarea acestuia, MIEPO a lansat invitaţia oficială către secţiile economice a administraţiilor publice locale de a se alătura acestui proces, precum şi a plasat informaţia cu referire la această iniţiativă pe pagina web a MIEPO. În urma eforturilor depuse, baza de date Investment Site locations a fost completată cu circa 60 profiluri, iar baza de date Moldovan Investment Proposal cu 14 profiluri.
În afară de aceasta, la solicitarea a 50 companii/instituţii autohtoneau fost întroduse propunerile investiţionale în baza de date privind locurile destinate amplasării investiţiilor.

· atragerea investiţiilor interne şi externe în vederea dotării tehnice şi tehnologice a întreprinderilor procesatoare

În scopul atragerii investiţiilor interne şi externe, Organizaţia de Promovare a Exportului din Moldova a colaborat cu proiectul PNUD „Promovarea comerţului şi sporirea capacităţilor de producţie a producătorilor de fructe proaspete din Republca Moldova”, unul dintre obiectivele căruia este achiziţionarea echipamentului pentru întreprinderile moldoveneşti procesatoare de fructe proaspete. 
Deasemenea, în contextul dezvoltării modulului Doing and Developing Business în Moldova, a fost plasată informaţiile de marketing cu privire la sectorul fructelor proaspete din Republica Moldova, precum şi de pe piaţa mondială, pe pagina web a MIEPO.

În afară de aceasta, pentru anul 2013 în Fondul de subvenţionare a Agenţiei de Intervenţie şi Plăţi pentru Agricultură (AIPA) au fost alocate 400 mil. lei. În perioada 01.01.2013 – 30.06.2013, AIPA a efectuat plăţi în sumă de 130608,56 mii lei din Fondul de subvenţionare, asigurînd transferarea mijloacelor financiare la conturile de decontare a producătorilor agricoli. Începînd cu anul 2013, AIPA va demara efectuarea plăţilor şi prin intermediul proiectului „Suport de urgenţă pentru Agricultura Moldovei”, finanţat de către Banca Mondială. Scopul plăţilor este de a atenua consecinţele nefavorabile ale secetei din anul 2012, în cele mai afectate regiuni ale ţării.

Prin prisma proiectelor: Proiectul de Asistenţă pentru Fermierii Neprivilegiaţi 2KR, Programul de Restructurare a Sectorului Vitivinicol al Republicii Moldova, Proiectul de Revitalizare a Agriculturii (IFAD II), Programul de Servicii Financiare Rurale şi Marketing (IFAD IV), Proiectul de Servicii Financiare Rurale şi Dezvoltarea Businessului Agricol (IFAD V), Proiectul Agricultura Competitivă în Moldova MAC-P, Fondul provocările Mileniului au fost atrase fonduri şi orientate în următoarele direcţii:

· procurarea echipamentului vinicol, renovarea halelor de producere;

· producere şi procesare;

· obiecte de infrastructură; 

· procurarea tehnicii şi echipamentului agricol;

· subvenţionarea producătorilor agricoli. 
Concluzii

Activităţile întreprinse pe parcursul anului 2013  de către instituţiile implicate în procesul de realizare a Planului de acţiuni cu privire la implementarea Strategiei de dezvoltare a industriei pe perioada pînă în anul 2015, ne permite de a face concluzia, că în perioada raportată a fost prelungită procedura de creare şi perfecţionare a cadrului legislativ-normativ necesar impulsionării eficientizării sectorului industrial al Republicii Moldova, desfăşurare a acţiunilor destinate dezvoltării infrastructurii de suport pentru întreprinderile din domeniu.
Astfel, în scopul dezvoltării sferei ştiinţei şi inovării, s-a aprobat Strategia inovaţională a Republicii Moldova pentru perioada 2013-2020 „Inovaţii pentru Competitivitate”, care va contribui la accelerarea dezvoltării sistemului inovaţional al ţării. Documentul are la bază experienţa internaţională racordată la realităţile Republicii Moldova, înglobînd în sine experienţa externă şi recomandările pentru dezvoltarea politicii naţionale în domeniul inovării. 

Concomitent, întru susţinerea cercetărilor tehnologice şi inovaţiilor, precum şi a implementării elaborărilor inovaţionale executate la comanda sectorului real al economiei, pe parcursul semestrului de gestiune au fost  întreprinse acţiuni destinate dezvoltării instrumentelor de cofinanţare a elaborărilor de inovare, care presupun ca un instrument de cofinanţare  crearea capitalului venture.

Pentru dezvoltarea infrastructurii orientate spre sfera de inovare, sînt create 4 Incubatoare de Inovare pe lîngă instituţiile de învăţămînt superior, în perioada de referinţă fiind iniţiat procesul de creare a încă unui incubator de inovare. 

Întru stabilirea premiselor necesare pentru ameliorarea procesului de creare a parcurilor industriale, ca un instrument eficient de stimulare a investiţiilor şi reabilitare a dezvoltării sectorului industrial pe întreg teritoriul republicii, în perioada vizată a fost perfecţionat cadrul legislativ-normativ în domeniu. 

În acest context, s-au efectuat modificări şi completări la Legea nr. 182 din 15.07.2010 cu privire la parcurile industriale, fiind incluse prevederi ce ţin de locaţiunea, arenda şi înstrăinarea  activelor din cadrul parcurilor industriale.
Concomitent, pentru crearea infrastructurii tehnice şi de producţie a parcurilor industriale, prin efectuarea completărilor în Anexa nr. 4 la Hotărîrea Guvernului nr. 127 din 08.02.2008 cu privire la măsurile de realizare a Legii nr. 438-XV din 28.12.2006 privind dezvoltarea regională în Republica Moldova, se preconizează acordarea a unei părţi din valoarea Fondului Naţional de Dezvoltare Regională.
În perioada gestionară, au fost lansate 4 parcuri industriale, precum: PI „Răut”, mun. Bălţi; PI „CAAN” şi PI „La Triveneta Cavi Development”, or. Străşeni; PI „Edineţ”, or. Edineţ.
Numai în perioada ianuarie – septembrie 2013 în cadrul celor 7 parcuri industriale existente au fost efectuate investiţii în construirea şi dezvoltarea infrastructurii tehnice şi de producţie în sumă totală de circa 60 mil. lei. În acelaşi timp, agenţii economici care desfăşoară activităţi de antreprenoriat în parcurile respective au obţinut venituri din vînzări în mărime de 145,7 mil. lei. La data de 01.10.2013 în cadrul parcurilor industriale activau circa 900 persoane. 

În scopul atragerii potenţialilor investitori în cadrul parcurilor industriale create şi întru informarea privind posibilităţile de investire întru formarea unor parcuri noi, au fost elaborate materiale promoţionale, care au fost diseminate prin intermediul ambasadelor şi misiunilor diplomatice.  
În perioada de referinţă, pentru formarea potenţialului de cadre, s-a aprobat Planul de înmatriculare în anul 2013 în învăţămîntul secundar profesional, mediu de specialitate şi superior.

Totodată, pentru asigurarea modernizării şi eficientizării învăţămîntului vocaţional/tehnic, în scopul sporirii competitivităţii economiei naţionale prin pregătirea forţei de muncă competente şi calificate, în corespundere cu cerinţele actuale şi viitoare ale pieţei muncii a fost aprobată prin Hotărîrea Guvernului nr. 97 din 01.02.2013 Strategia de dezvoltare a învăţămîntului vocaţional/tehnic pentru anii 2013-2020.

Întru asigurarea dezvoltării infrastructurii de susţinere a ÎMM-urilor, Ministerul Economiei în colaborare cu consiliile raionale, au identificat posibilităţile de creare a incubatoarelor de afaceri, fiind date în exploatare trei Incubatoare de Afaceri în oraşele Ştefan Vodă, Leova şi Rezina.  La moment, sînt la etapa dării în exploatare a încă două incubatoare în r. Sîngerei şi s. Coşniţa, r. Dubăsari.
Pe parcursul perioadelor de raportare a continuat procedura de sistematizare a documentelor privind activitatea economico-financiară a întreprinderilor cu cota de participare a statului, întru identificarea necesităţii supunerii privatizării.

Prin intermediul asistenţei tehnice acordate de către organismele internaţionale s-a accelerat procesul de implementare a sistemelor de management al calităţii, conform standardelor internaţionale, s-au promovat acţiunile de dezvoltare a infrastructurii de Calitate din Moldova.

Astfel, pe parcursul anului 2013 a fost aprobată Hotărîrea Guvernului nr. 49 din 15.01.2013 cu privire la aprobarea Regulamentului privind procedurile de evaluare a conformităţii produselor industriale din domeniul reglementat (module), care a fost armonizat cu prevederile legislaţiei Uniunii Europene.

În acelaşi timp, reieşind din cursul Republicii Moldova spre integrare în Uniunea Europeană, s-a aprobat Concepţia dezvoltării clusteriale a industriei Republicii Moldova, care va da impuls întreprinderilor industriale autohtone de a se încadra în reţeaua şi piaţa industrială europeană, de a se baza pe utilizarea tehnologiilor moderne, scientointensive, care să reprezinte centre de cooperare industrială (de producere) a întreprinderilor mici şi mijlocii.

Totodată, pentru monitorizarea activităţii întreprinderilor din domeniul industrial, consolidării participării agenţilor economici din sectorul industrial, sindicatelor şi patronatelor din domeniu, organizaţiilor obşteşti şi instituţiilor internaţionale pe parcursul perioadei vizate au fost întreprinse un şir de acţiuni întru evidienţierea problemelor stringente cu care se confruntă sectorul real în activitatea cotidiană.

Astfel, de către Ministerul Economiei în comun cu Ministerul Muncii, Protecţiei Sociale şi Familiei, a fost desfăşurată pe data de 18 ianuarie 2013 şedinţa comună „Legislaţia muncii în Republica Moldova: probleme existente şi căi de soluţionare”, care a implicat participarea instituţiilor publice centrale, agenţilor economici din sectorul industrial, sindicatelor şi patronatelor din domeniu, organizaţiilor obşteşti şi instituţiilor internaţionale. În cadrul şedinţei au fost puse în discuţie un şir de chestiuni, abordate de către sectorul real al economiei în cadrul multiplelor întruniri, ce ţin de aplicarea prevederilor ce se referă la legislaţia muncii, la condiţiile de organizare a procesului de lucru, etc.  

În scopul stimulării accesului întreprinderilor industriale pe pieţele externe şi promovarea producţiei industriale autohtone, a fost acordat suport la organizarea şi participarea companiilor de confecţii şi textile din Republica Moldova la ediţia a 40-a a Iarmarocului Internaţional Federal „Textillegprom – 2013” desfăşurat la Moscova, Federaţia Rusă.
Pe parcursul anului 2013 Camera de Comerţ şi Industrie a continuat practica de organizare a vizitelor de afaceri ale agenţilor economici din Moldova la expoziţii internaţionale de peste hotare. Asemenea vizite au avut loc în China, SUA, Turcia, Ucraina, Romania, Rusia, în cadrul acestora fiind semnate mai multe acorduri de colaborare în vederea livrării materialelor de construcţie, materiei prime, produselor agroalimentare.

Concomitent, în februarie 2013 a fost organizată ediţia a XII-a a Expoziţiei naţionale multiramurale ”Fabricat în Moldova”, la care au participat 300 de întreprinderi din diferite ramuri ale economiei naţionale – industria alimentară, ramura vitivinicolă, industria mobilei, industria uşoară, utilaje, tehnică şi aparataje, instituţii de cercetări ştiinţifice şi de învăţământ superior, instituţii financiare, meşteri populari etc.
Impactul pozitiv al evenimentelor în cauză constă în promovarea imaginii Republicii Moldova, acordarea impulsului producătorilor autohtoni la sporirea competitivităţii şi lărgirea asortimentului producţiei naţionale, majorarea volumelor de export, atragerea investiţiilor străine şi locale la dezvoltarea şi modernizarea procesului de producţie. 

Realizarea direcţiilor strategice nominalizate în Planul de acţiuni cu privire la implementarea Strategiei de dezvoltare a industriei pe perioada pînă în anul 2015, vor contribui la formarea condiţiilor instituţionale noi, precum şi alte condiţii, pentru implementarea tehnologiilor moderne, eliminarea barierelor administrative pentru businessul autohtonl şi atragerea investiţiilor în sfera producerilor de tehnologii performante cu valoarea adăugată înaltă.

� Hotărîrea Guvernului nr. 526 din 11.07.2013


� Hotărîrea Guvernului nr. 451 din 28.06.2013


� Hotărîrea Guvernului nr. 666 din 02.09.2013


� Hotărîrea Guvernului nr. 909 din 15.11.2013


� Hotărîrea Guvernului nr. 614 din 20.08.2013

